Q=18	C=4	SS=4	LS=9	PS=9	DC=0	LC=0	SD=0	BS=1	G0=21	G1=14	G2=4	DLID=az_RU	BODY=Мәтта 28 | Онлајн Мүгәддәс Китаб | Јени дүнја тәрҹүмәси\nАллаһ Исаны дирилдир (1—10)\nӘсҝәрләрә рүшвәт верилир (11—15)\nШаҝирд һазырламаг тапшырығы (16—20)\n28 Шәнбә ҝүнүндән сонра, һәфтәнин илк ҝүнү* дан јери сөкүләндә, Мәҹдәлли Мәрјәмлә о бири Мәрјәм сәрдабәјә бахмаға ҝәлдиләр.+ 2 Орада ҝүҹлү зәлзәлә олмушду. Чүнки Јеһованын мәләји ҝөјдән енмишди. О, дашы кәнара дијирләјиб үстүндә отурмушду.+ 3 Мәләк шимшәк кими ишылдајырды, палтары гар кими ағаппаг иди.+ 4 Кешикчиләр тир-тир әсирдиләр, горхудан аз гала бағырлары чатлајаҹагды. 5 Мәләк гадынлара деди: «Горхмајын! Мән билирәм ки, сиз дирәкдә едам едилмиш Исаны ахтарырсыныз.+ 6 О, бурада јохдур. Өзүнүн дедији кими дирилиб.+ Ҝәлин онун гојулдуғу јерә бахын. 7 Сонра исә тез ҝедин, шаҝирдләрә онун дирилдијини сөјләјин. Онлара дејин: “Иса сизин габағынызҹа Ҹәлиләјә ҝедир,+ ону орада ҝөрәҹәксиниз”. Мән сизә хәбәр вердим».+ 8 Гадынлар тәләсик сәрдабәдән чыхдылар вә горху гарышыг бөјүк севинҹлә гача-гача һәр шеји шаҝирдләрә хәбәр вермәјә ҝетдиләр.+ 9 Јолда Иса гаршыларына чыхыб онлары саламлады. Гадынлар јүјүрүб Исанын өнүндә диз чөкдүләр вә онун ајагларына сарылдылар. 10 Иса онлара деди: «Горхмајын, ҝедин гардашларыма дејин ки, Ҹәлиләјә ҝетсинләр. Орада мәни ҝөрәҹәкләр». 11 Гадынлар јолларына давам етдиләр. Ҝөзәтчиләрдән бир нечәси+ шәһәрә ҝедиб баш вермиш һадисәни бөјүк каһинләрә чатдырды. 12 Бөјүк каһинләр ағсаггалларла топлашыб мәсләһәтләшәндән сонра әсҝәрләрә бөјүк мәбләғдә ҝүмүш пул вердиләр 13 вә тапшырдылар: «Белә дејәрсиниз: “Ҝеҹә биз јатанда онун шаҝирдләри ҝәлиб ҹәсәди оғурладылар”.+ 14 Архајын олун, әҝәр бу, валинин гулағына чатса, биз һәр шеји она баша саларыг». 15 Әсҝәрләр пулу ҝөтүрүб һәр шеји тапшырылдығы кими етдиләр. Бу шајиә индијәдәк бүтүн јәһудиләр арасында ҝәзиб-долашыр. 16 Он бир шаҝирд Ҹәлиләјә,+ Исанын дедији даға ҝәлди+ вә 17 Исаны ҝөрәндә она тәзим етди. Лакин бәзиләриндә шүбһә варды. 18 Иса јахынлашыб шаҝирдләрә деди: «Ҝөјдә вә јердә бүтүн һакимијјәт мәнә верилиб.+ 19 Буна ҝөрә дә ҝедин вә бүтүн халгларын ичиндә шаҝирд һазырлајын,+ онлары Ата, Оғул вә мүгәддәс руһ ады илә вәфтиз един,+ 20 сизә әмр етдијим һәр шејә риајәт етмәји онлара өјрәдин.+ Мән бу дөврүн јекунуна кими һәмишә сизинләјәм».+


Q=0	C=0	SS=0	LS=0	PS=0	DC=0	LC=0	SD=0	BS=0	G0=24	G1=19	G2=8	DLID=az_RU	BODY=Nur-az.com - Инсан дүзәлсә дүнја да дүзәләр\nИнсан дүзәлсә дүнја да дүзәләр\nТүркијә каналларынын бириндә ефирә ҝедән бир верилишдә мараглы бир сәһнә илә гаршылашмаг олур. Бу верилишдә гонаг гисминдә ҝәлән иштиракчы дејир ки, ата евә ҝәләндә евдәки балаҹа ушағы гаршысына чыхыб јорғун атаја дејир ки, ҝәл ҝедәк паркда ојнајаг. Ата исә тәбии ки, јорғундур, амма, ушағын гәлбини дә гырмаг истәмир. Начар галыр ки, нә етсин. Отағына ҝедир вә отағында олан бөјүк дүнја хәритәсини әлинә алыб паралајыр. Хејр, буну о, һирсиндән, јахуд јорулдуғу үчүн етмир. Садәҹә, јорғун атаја исрар едән ушағын башыны гатмаг үчүн белә едир. Ушаға дејир ки, бу параланмыш хәритәни ҝөтүр, ҝет отағына. Ону јенидән дүзәлтмәјә чалыш. Әҝәр дүзәлдә билсән, парка ҝедәрик. Ушаг севинҹәк параланмыш “дүнјаны” әлинә алыб отағына чәкилир. Јорғун ата отағына ҝедиб јатағында узаныр, ушағын бу хәритәни дүзәлдә билмәјәҹәјини дүшүнән ата, бир мүддәт сонра гаршысында оғлуну әлиндә һазыр хәритә тутмуш һалда ҝөрүр. Оғлунун она узатдығы хәритәни ҝөтүрүб бахыр вә ҝөрүр ки, доғрудан да ушаг параланмыш дүнја хәритәсинин параларыны дүзҝүн бир шәкилдә бир-биринә јапшдырыб.\nДаһа сонра ата буну неҹә баҹардығыны ушагдан сорушанда, ушаг дүнјаҝөрмүш атаја ибрәт дәрси кечир. Ушаг дејир ки, ата, сән вердијин дүнја хәритәсинин архасында инсан шәкли вар иди. Мән хәритәнин инсан шәкли олан һиссәсини габағыма гојуб инсаны дүзәлтдим, “дүнја” да өз-өзүнә дүзәлди.\nДоғрудан да чох ибрәтамиздир. Бәли, һәким вә алим Аллаһ һәтта бир ушаг васитәсилә дә аталара-бабалара дәрс өјрәтмәјә гадирдир.\n“Инсан дүзәлсә дүнја да дүзәләр” мәсәләни елә Гуран өзү бујурур. Неҹә ки, “Рәд” сурәсинин 11-ҹи ајәсиндә бујурулур:Â\n"...Һәгигәтән, бир гөвм өз һалыны дәјишмәјинҹә Аллаһ о гөвмүн һалыны дәјишмәз..."\nБилдијимиз кими дүнја инсанлар үчүн хәлг едилиб. “Дүнјанын дүзәлмәси” ибарәсиндән мәгсәд инсанын дүзәлмәсидир. Дүнја инсанлары исә мүхтәлиф өлкәләрдә јашајан халглардан ибарәтдир. Бу халг ҹәмијјәтләрдән, ҹәмијјәтләр дә инсанлардан тәшкил тапыб. Демәли, мәсәлә фәрди олараг инсанын өзүнә гајыдыр. Халгы тәшкил едән инсанлар тәк-тәк дүзәлмәсә дүнја да дүзәлмәз.\nМараглысы будур ки, гејд етдијимиз ушағын дедији ибрәтамиз һадисәни Гуранын бујурдуғуну дејириксә дә бир чохлары јенә Гуранла үнсијјәтдән узаг дурмаға чалышырлар. Һалбуки Гуран бу мәсәләни ҝөзәл бир шәкил бәјан етмишдир. Одур ки, бу дүнјаны дүзәлтмәјән инсанларын о дүнјасы бәрбад ҝүндә олаҹаг.


Q=6	C=3	SS=3	LS=0	PS=3	DC=3	LC=0	SD=0	BS=0	G0=25	G1=15	G2=4	DLID=az_RU	BODY=Јусифи зиндана салырлар | Мүгәддәс Китаб һекајәси\nМИСИРӘ ҝәтириләндә Јусифин ҹәми 17 јашы варды. Ону Потифар адлы бир кишијә сатырлар. Потифар Мисирин падшаһына хидмәт едирди. Мисирдә падшаһлара фирон дејирдиләр.\nЈусиф ағасы Потифарын евиндә ҹанла-башла гуллуг едирди. О бөјүјәндә Потифар ону бүтүн евинә нәзарәтчи тәјин едир. Бәс нәјә ҝөрә инди о, зиндандадыр? Бунун сәбәбкары Потифарын арвадыдыр.\nЈусиф бөјүдүкҹә јарашыглы бир оғлан олур. Потифарын арвадынын она ҝөзү дүшүр вә онунла јатмаг истәјир. Амма Јусиф билир ки, бу ҝүнаһдыр, она ҝөрә дә бу пис ишә разы олмур. Потифарын арвады чох гәзәбләнир вә әри евә ҝәләндә она јалан данышыб дејир: ‘Бу тәрбијәсиз Јусиф мәнимлә јатмаг истәјирди! Потифар арвадынын сөзләринә инаныр. Јусифә бәрк гәзәби тутур вә ону зиндана салдырыр.\nБир мүддәтдән сонра зинданын баш нәзарәтчиси Јусифин јахшы адам олдуғуну ҝөрүр вә мәһбусларын үстүндә нәзарәти она тапшырыр. Ҝүнләрин бир ҝүнү фиронун өз сагисинә, јәни шәраб сүзәнинә вә чөрәкчисинә аҹығы тутур. Фиронун әмри илә онлары зиндана салырлар. Бир ҝеҹә онларын һәр икиси гәрибә јуху ҝөрүр, анҹаг һеч бири онун мәнасыны анламыр. Нөвбәти ҝүн Јусиф дејир: ‘Јухунузу мәнә данышын’. Онлар данышанда, Јусиф Аллаһын көмәји илә бу јухуларын мәнасыны онлара изаһ едир.\nЈусиф сагијә дејир: ‘Үч ҝүндән сонра зиндандан азад едиләҹәксән вә јенидән фиронун сагиси олаҹагсан’. Сонра хаһиш едир: ‘Бурадан чыханда мәним һаггымда фирона даныш вә көмәк ет ки, мән дә бу зиндандан чыхым’. Чөрәкчијә исә белә дејир: ‘Үч ҝүндән сонра фирон сәнин бојнуну вурдураҹаг’.\nҮч ҝүндән сонра һәр шеј Јусифин дедији кими олур. Фирон чөрәкчинин бојнуну вурдурур. Саги исә зиндандан бурахылыр вә јенидән падшаһа хидмәт едир. Амма саги Јусифи тамам унудур вә фирона онун һаггында һеч нә данышмыр. Јусиф зинданда галыр.\nЈарадылыш 39:1–23; 40:1–23.


Q=3	C=3	SS=0	LS=0	PS=0	DC=0	LC=0	SD=0	BS=0	G0=68	G1=39	G2=11	DLID=az_RU	BODY=Ушагларыныза хошбәхт олмағын сиррини өјрәдин\nНәјә ҝөрә Јеһова хошбәхт Аллаһдыр?\nБИЗ һамымыз хошбәхт олмаг истәјирик, елә дејил? ~ Лакин чохлары әслиндә хошбәхт дејилләр. Билирсән, нәјә ҝөрә? ~ Чүнки онлар хошбәхтлијин сиррини билмирләр. Онлар дүшүнүрләр ки, хошбәхт олмаг үчүн чох шеј әлдә етмәк лазымдыр. Лакин бу шејләри әлдә етдикдә онларын дујдуғу хошбәхтлик чох чәкмир.\nБунун бир сирри вар. Бөјүк Мүәллим демишди: ‘Вермәк алмагдан даһа бөјүк хошбәхтлик ҝәтирир’ (Һәвариләрин ишләри 20:35). Демәли, хошбәхт олмаг үчүн нә етмәк лазымдыр? ~ Дүздүр, башгаларына нә исә вермәк вә онлар үчүн нә исә етмәк. Сән буну билирдин? ~\nҜәл бунун үзәриндә бир аз дүшүнәк. Иса һәдијјәни гәбул едәнин хошбәхт олмајаҹағынымы деди? ~ Јох, о, белә демәди. Кимсә сәнә һәдијјә верәндә севинирсән? ~ Һамы севинир. Биз үрәјимизә јатан һәдијјә аланда севинирик.\nАнҹаг Иса деди ки, вермәк даһа бөјүк хошбәхтлик ҝәтирир. Сәнҹә, инсанлара ән чох һәдијјә верән кимдир? ~ Бәли, Јеһова Аллаһ.\nМүгәддәс Китабда дејилир ки, Аллаһ ‘һамыја һәјат, нәфәс вә һәр шеј верир’. Торпаг мәһсул версин вә гидамыз олсун дејә, Јеһованын истәји илә ҝөјдән јағыш јағыр вә ҝүнәш јери исидир (Һәвариләрин ишләри 14:17; 17:25). Буна ҝөрә дә тәәҹҹүблү дејил ки, Јеһова хошбәхт Аллаһдыр. Инсанлара нә исә вермәк Аллаһа хошбәхтлик ҝәтирән шејләрдән биридир. Һәмчинин белә етмәк бизә дә хошбәхтлик ҝәтирир.\nСәнә даһа чох нә севинҹ ҝәтирәр: бүтүн көкәләри тәк јемәк, јохса башгалары илә бөлүшмәк?\nБәс биз башгаларына нә верә биләрик? Неҹә дүшүнүрсән? ~ Бәзән һәдијјә вермәк үчүн пул лазым олур, чүнки ону дүкандан алырсан вә әвәзиндә дә пул вермәлисән. Буна ҝөрә дә белә һәдијјә вермәк истәјирсәнсә, ону алмаг үчүн пул јығмалысан.\nАнҹаг һәр һәдијјәни дүкандан алмаг лазым ҝәлмир. Мәсәлән, јајын истисиндә бир стәкан сәрин су инсана ләззәт верир. Буну сусајан адама верәндә вермәјин ҝәтирдији хошбәхтлији дуја биләрсән.\nТутаг ки, бир ҝүн сән ананла көкә биширирсән. Сән чох севинирсән. Онун һамысыны тәкҹә јејә биләрсән. Амма сәни даһа чох нә хошбәхт едәҹәк? ~ Бәли, онларын бир нечәсини достуна верә биләрсән. Арабир буну етмәк хошуна ҝәлир? ~\nБөјүк Мүәллим вә онун бүтүн шаҝирдләри вермәјин хошбәхтлик ҝәтирдијини билирдиләр. Билирсән, онлар башгаларына нә верирдиләр? ~ Дүнјада олан ән јахшы шеји! Онлар Аллаһ һаггында һәгигәти билирдиләр вә бу хош хәбәри башгалары илә севинҹлә бөлүшүрдүләр. Онлар јол вермирдиләр ки, башгалары бунун әвәзиндә онлара пул версин.\nБир ҝүн һәвари Павел вә јахын досту Лука вермәјин ҝәтирдији хошбәхтлији дујмаг истәјән бир гадына раст ҝәлдиләр. Бу һадисә чај гырағында баш вермишди. Павел илә Лука ешитмишдиләр ки, орада дуа едилир, буна ҝөрә дә ора үз тутдулар. Онлар јанылмамышдылар, чүнки ора ҝәләндә бир нечә гадынын дуа етдијини ҝөрдүләр.\nПавел Јеһова Аллаһ вә Онун Падшаһлығы һаггында хош хәбәри һәмин гадынлара данышмаға башлады. Гадынлардан биринин ады Лидија иди вә о, Павелә диггәтлә гулаг асырды. Даһа сонра бу хәбәрдән хошу ҝәлдијини ҝөстәрмәк үчүн Лидија нә исә етмәк истәди. Буна ҝөрә о, Павел вә Лукадан хаһиш етди: «Әҝәр мәни Рәббә садиг сајдынызса, евимә ҝәлин вә орада галын». Лидија онлары дилә тутуб евинә гонаг апарды (Һәвариләрин ишләри 16:13—15).\nЛидија Павелә вә Лукаја нә дејир?\nЛидија чох шад иди ки, Аллаһын хидмәтчиләри онун евинә гонаг ҝәлибләр. О, онлары севирди, чүнки онлар она Јеһова вә Иса, һәмчинин әбәди һәјат һаггында өјрәнмәјә көмәк етмишдиләр. О, хошбәхт иди ки, Павел вә Лукаја јемәјә хөрәк вә динҹәлмәјә јер вермишди. Лидија бу шејләри вермәји үрәкдән истәдији үчүн бу, она севинҹ ҝәтирди. Буну һәмишә јадда сахламалыјыг. Кимсә бизә башгасына һәдијјә вермәли олдуғумузу дејә биләр. Амма һәдијјәни ҹандәрди веририксә, бу, бизә севинҹ ҝәтирмәјәҹәк.\nНәјә ҝөрә Павелин Луканын гајғысына галмаг Лидијаја севинҹ ҝәтирди?\nТутаг ки, сәндә бир нечә конфет вар вә онлары јемәк истәјирсән. Онун јарысыны башга ушаға вермәји мән сәнә десәм, онда ону вермәк сәнә севинҹ ҝәтирәҹәк? ~ Бәс әҝәр ән севдијин достуну ҝөрәндә әлиндә бир нечә конфет олса вә сән өзүн конфетләри онунла бөлүшмәк истәсән, онда неҹә? Мәҝәр бу, сәнә севинҹ ҝәтирмәјәҹәк? ~\nБәзән биз кимисә елә чох севирик ки, һәр шејимизи она вермәк истәјирик. Аллаһа мәһәббәтимиз артдыгҹа, Она да һәр шејимизи вермәк истәјәҹәјик.\nНәјә ҝөрә бу касыб гадын әлиндә оланы сон гәпијинәдәк вердији үчүн хошбәхт иди?\nБөјүк Мүәллим касыб бир гадынын ејни һиссләри кечирдијинин шаһиди олмушду. О, һәмин гадыны Јерусәлимдә мәбәддә ҝөрмүшдү. Онун ҹәми-ҹүмләтаны ики хырда пулу вар иди. Буна бахмајараг, онлары мәбәдә ианә, башга сөзлә, һәдијјә етди. Буну етмәјә ону һеч ким мәҹбур етмәмишди. Мәбәддә оланларын чохунун онун нә етдијиндән һеч хәбәри дә олмады. О, буну сидги-үрәкдән истәдији вә Јеһованы севдији үчүн етди. Вермәк она хошбәхтлик ҝәтирди (Лука 21:1—4).\nВермәјин мүхтәлиф үсуллары вар. Онларын бәзиләрини садалаја биләрсән? ~ Үрәкдән истәјәрәк версәк, хошбәхт олаҹағыг. Буна ҝөрә Бөјүк Мүәллим бизә дејир: «Верин» (Лука 6:38). Буну етсәк, башгаларына хошбәхтлик бәхш едәҹәјик. Өзүмүз исә лап хошбәхт олаҹағыг!\nҜәл вермәјин неҹә хошбәхтлик ҝәтирдији һагда даһа чох мәлуматы Матта 6:1—4; Лука 14:12—14 вә 2 Коринфлиләрә 9:7 ајәләриндән охујаг.


Q=8	C=7	SS=3	LS=1	PS=0	DC=3	LC=0	SD=0	BS=1	G0=122	G1=96	G2=43	DLID=az_RU	BODY=«Иманымызы артыр» (Лука 17:5) | Тәлим\nДИЛИ: Aзәрбајҹан (кирил әлифбасы) Јава дили Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Испанија жест дили Италија жест дили Кирибати Колумбија жест дили Литва Македонија Мексика жест дили Непал Нидерланд Норвеч Перу жест дили Самоа Сејшел креолу Соломон Адалары пиҹини Тувалу Увеа Украјна Финландија жест дили Фиҹи Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара ачоли ајмара батак (тоба) бауле бенгал бикол бислама болгар варај волајта газах ган гуарани гуҹарат гырғыз дреһу дхолуо ермәни естон ефик занде ибо иврит илок инҝилис исланд исоко испан италјан каннада каталан кечуа (Боливија) кикамба кикујју кинјаруанда кирунди кисси кичуа (Имбабура) кореја крио латыш луганда малагаси малај малајалам маратһ мајја маҹар михе монгол море ндебеле (Зимбабве) олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тив тигре ток-писин тумбука түрк түркмән түркмән (кирил) урду фарс фин франсыз хорват чех читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«Нәдә иманым чатышмыр, мәнә көмәк ет!» (МАРК 9:24).\nНӘҒМӘ: 81, 135\nНәјә ҝөрә иманымызы мөһкәмләндирмәк ваҹибдир?\nИманымызы неҹә мөһкәмләндирә биләрик?\nИманымызын ҹанлы олдуғуну неҹә ҝөстәрә биләрик?\n1. Иман нә дәрәҹәдә ваҹибдир? (Мәгаләнин әввәлиндәки шәклә бахын.)\nНӘ ВАХТСА сиздә белә бир суал јараныб: «Ҝөрәсән, Јеһова мәни бөјүк мүсибәтдә хилас едәҹәк? Мәни јени дүнјада ҝөрмәк истәјәҹәк?» Сөзсүз ки, хилас олмаг үчүн мүәјјән тәләбләр вар. Һәмин ваҹиб тәләбләрдән бирини һәвари Булус вурғуламышды: «Иман етмәдәнсә Аллаһын разылығыны газанмаг мүмкүн дејил» (Ибр. 11:6). Бу, садә тәләб кими ҝөрүнсә дә, әслиндә белә дејил, чүнки 2 Салоникилиләрә 3:2 ајәсиндә дејилдији кими, һамынын иманы јохдур. Бу ајәләр бизә мөһкәм имана саһиб олмағын нә гәдәр ваҹиб олдуғуну анламаға көмәк едәҹәк.\n2, 3. а) Иманын ваҹиблији илә бағлы һәвари Бутрус нә демишди? б) Һансы суаллары нәзәрдән кечирәҹәјик?\n2 Һәвари Бутрус да иманын ваҹиблијини хүсуси олараг вурғуламышды. О демишди ки, сынанмыш иман Иса Мәсиһин зүһурунда тәрифә, шөһрәт вә шәрәфә лајиг ҝөрүләҹәк. (1 Бутрус 1:7 ајәсини охујун.) Бөјүк мүсибәт сүрәтлә јахынлашыр. Буна ҝөрә дә иманымыз елә олмалыдыр ки, Шанлы Падшаһымыз Иса зүһур едәндә бизи иманымыза ҝөрә тәрифләсин. Сөзсүз ки, биз иман едиб һәјатыны горујанлардан олмаг истәјирик (Ибр. 10:39). Бу мәгсәдә чатмаг үчүн Мәсиһә јалваран киши кими, биз дә Аллаһа јалвармалыјыг: «Нәдә иманым чатышмыр, мәнә көмәк ет!» (Марк 9:24). Јахуд да Исанын һәвариләри кими биз дә: «Иманымызы артыр», — дејә Аллаһа дуа етмәлијик (Лука 17:5).\n3 Иманы артырмағын ваҹиблијиндән данышаркән ортаја бир нечә суал чыхыр. Иманымызы неҹә мөһкәмләндирә биләрик? Иман саһиби олдуғумузу неҹә ҝөстәрә биләрик? Нә үчүн әминик ки, иманла бағлы етдијимиз дуалар гәбул олунаҹаг?\nАЛЛАҺА МӘГБУЛ ИМАНА САҺИБ ОЛУН\n4. Кимләрин нүмунәси бизи иманымызы мөһкәмләндирмәјә тәшвиг едир?\n4 Мүгәддәс Китабда «јазыланларын һамысы бизә нәсиһәт олараг јазылыб» (Ром. 15:4). Орада адлары чәкилән мөмин инсанлардан иман барәдә чох шеј өјрәнә биләрик. Ибраһим, Сара, Исһаг, Јагуб, Муса, Раһаб, Ҹәдун, Бәрәг вә башгалары һагда јазыланлар бизи иманымызы јохламаға тәшвиг едир (Ибр. 11:32—35). Үстәлик, мүасир дөврдәки иманлы баҹы-гардашларымызын нүмунәләри дә бизә ҝүҹ верир ки, вар ҝүҹүмүзлә чалышыб иманымызы мөһкәмләндирәк *.\n5. Илјас пејғәмбәр Јеһоваја үрәкдән иман етдијини неҹә ҝөстәрди вә онун нүмунәси бизи нә барәдә дүшүнмәјә тәшвиг едир?\n5 Ҝәлин Мүгәддәс Китабдан Илјас пејғәмбәрин нүмунәсинә бахаг. Нөвбәти һадисәләр заманы о, Јеһоваја үрәкдән етибар етдијини ҝөстәрмишди. Әһәб падшаһа Јеһованын гураглыг ҝәтирәҹәјини билдирәндә Илјас пејғәмбәр әминликлә демишди: «Јеһоваја анд олсун ки, мән демәјинҹә... нә шеһ олаҹаг, нә дә јағыш јағаҹаг!» (1 Пад. 17:1). Илјас пејғәмбәр инанырды ки, гураглыг заманы Јеһова һәм она, һәм дә башгаларына нә лазымдырса, јетирәҹәк (1 Пад. 17:4, 5, 13, 14). О әмин иди ки, Јеһова Аллаһ дул гадынын оғлуну дирилдә биләр (1 Пад. 17:21). Пејғәмбәр Кармел дағында оланда зәррә гәдәр дә шүбһә етмирди ки, Јеһова од ҝөндәриб онун гурбаныны јандыраҹаг (1 Пад. 18:24, 37). Гураглыға сон гојмаг вахты ҝәләндә, һәлә јағышын јағаҹағына һеч бир әламәт јох иди, анҹаг Илјас пејғәмбәр Әһәб падшаһа демишди: «Дур, је-ич. Чүнки лејсан сәси ҝәлир!» (1 Пад. 18:41). Мәҝәр бу әһвалатлар бизи тәшвиг етмир ки, иманымызын бу ҹүр мөһкәм олуб-олмадығыны јохлајаг?\n6. Иманымызы мөһкәмләндирмәк үчүн Јеһовадан нә истәмәлијик?\n6 Биз өз ҝүҹүмүзә иманымызы мөһкәмләндирә билмәрик. Иман Аллаһын мүгәддәс руһунун бәһрәсинә дахилдир (Гал. 5:22). Јахшы оларды ки, Иса Мәсиһин мәсләһәтинә әмәл едиб Аллаһдан мүгәддәс руһ диләјәк. О демишди ки, Аллаһ ондан истәјәнләрә мүгәддәс руһ верәҹәк (Лука 11:13).\n7. Иманымызы неҹә мөһкәм сахлаја биләрик? Нүмунә чәкин.\n7 Иманымыз мөһкәмләнәндән сонра да ону бәсләмәк лазымдыр. Иманы оҹагла мүгајисә етмәк олар. Оҹаг галананда ҝур аловла јанмаға башлајыр. Анҹаг оҹаға одун атмајанда, од сәнҝијәрәк сөнүр, јериндә көз галыр, јаваш-јаваш көз дә сојуг күлә чеврилир. Анҹаг оҹаға вахташыры одун атанда, онун алову сөнмүр. Иман да беләдир. Ону мүнтәзәм олараг Аллаһын Кәламы илә гидаландырсаг, о, ҹанлы галаҹаг. Мүгәддәс Китабы дәриндән өјрәндикҹә, арашдырдыгҹа үрәјимиздә һәм бу китаба, һәм дә онун Мүәллифинә дәрин мәһәббәт јаранаҹаг. Бу мәһәббәт тәмәли үзәриндә исә мөһкәм иман гура биләҹәјик.\n8. Иманы мөһкәмләндирмәк вә горумаг үчүн нә етмәк олар?\n8 Иманы мөһкәмләндирмәк вә горумаг үчүн даһа нә едә биләрсиниз? Вәфтиз олунана гәдәр алдығыныз биликләрин үзәриндә галмајын (Ибр. 6:1, 2). Мүгәддәс Китабын јеринә јетән пејғәмбәрликләрини арашдырын. Бу, сизин иманынызы мөһкәмләндирәҹәк. Һәмчинин Мүгәддәс Китабдан бир мејар кими истифадә едәрәк иманынызы јохлајын. Белә ки, орада иманлы инсандан нә тәләб олундуғу јазылыб. Ҝөрүн сизин иманыныз һәмин тәләбләрә ујғун ҝәлир, јохса јох. (Јагуб 1:25; 2:24, 26 ајәләрини охујун.)\n9, 10. Јахшы достлуг, јығынҹаг ҝөрүшләри вә тәблиғ хидмәти иманымызы неҹә мөһкәмләндирир?\n9 Һәвари Булус мәсиһиләрә демишди ки, онлар иманлары васитәсилә бир-бирини руһландыра биләрләр (Ром. 1:12). Биз һәмиманлыларымызла, хүсусилә дә сынанмыш имана саһиб олан баҹы-гардашларымызла үнсијјәт едәндә бир-биримизин иманыны мөһкәмләндиририк (Јаг. 1:3). Пис достлуг иманы мәһв едир, анҹаг јахшы достлуг ону мөһкәмләндирир (1 Кор. 15:33). Бу сәбәбдән, бизә јығынҹаг ҝөрүшләриндән галмамаг, бир-биримизи руһландырмаг мәсләһәт ҝөрүлүр. (Ибраниләрә 10:24, 25 ајәләрини охујун.) Диҝәр сәбәб исә одур ки, һәмин ҝөрүшләрдә ешитдикләримиз иманымызы мөһкәмләндирир. Бу да һәвари Булусун сөзләри илә һәмаһәнҝдир: «Иман инсанда сөзү ешидәндән сонра јараныр» (Ром. 10:17). Өзүнүзә суал верин: «Јығынҹаглар мәним һәјатымын ајрылмаз һиссәсидир?»\n10 Биз тәблиғ хидмәтиндә иштирак едәндә тәкҹә башгаларынын јох, һәмчинин өз иманымызы да мөһкәмләндиририк. Бу заман биз илк мәсиһиләр кими, Јеһоваја там етибар етмәји, һәр бир вәзијјәтдә ҹәсарәтлә данышмағы өјрәнирик (Һәв. 4:17—20; 13:46).\n11. Нәјә ҝөрә Калиблә Јушәнин иманы мөһкәм иди вә биз онлара неҹә бәнзәјә биләрик?\n11 Һәјатымызда Јеһованын көмәјини дујдугҹа, Онун дуаларымыза ҹаваб вердијини ҝөрдүкҹә иманымыз артыр. Калиб вә Јушә илә дә ејни шеј баш вермишди. Онлар Вәд едилмиш дијара кәшфијјата ҝедәндә иманла һәрәкәт етмишдиләр. Анҹаг бундан сонра да һәјатларында һәр дәфә Јеһованын рәһбәрлијини ҝөрдүкҹә онларын иманы даһа да артмышды. Тәәҹҹүблү дејил ки, Јушә исраиллиләрә әминликлә демишди: «Аллаһыныз Јеһованын сизә вердији ҝөзәл вәдләрдән һеч бири боша чыхмады». Сонра әлавә етмишди: «Јеһовадан горхун, Она сидги-үрәкдән, сәдагәтлә гуллуг един... Мән исә аиләмлә бирликдә Јеһоваја ибадәт едәҹәјәм» (Јуш. 23:14; 24:14, 15). Јеһованын кәрамәтини даддыгҹа бизим дә иманымыз мөһкәмләнәҹәк (Зәб. 34:8).\n12. Иман саһиби олдуғумузу неҹә ҝөстәрә биләрик?\n12 Иманымызын ҹанлы олдуғуну неҹә ҝөстәрә биләрик? Мәсиһин шаҝирди Јагубун сөзләринә әсасән, иман әмәлдә ҝөрүнмәлидир (Јаг. 2:18). Бәли, бизим иман саһиби олдуғумуз әмәлләримиздән бәлли олаҹаг. Ҝәлин бир нечә нүмунәјә бахаг.\nХидмәтә ҹан гојанлар мөһкәм иман саһиби олдугларыны ҝөстәрирләр (13-ҹү абзаса бахын)\n13. Нәјә ҝөрә тәблиғ етмәклә биз иманымызы ҝөстәририк?\n13 Јеһоваја иман етдијимизи тәблиғ ишиндә иштирак етмәклә ҝөстәрә биләрик. Әҝәр биз тәблиғ едириксә, демәли, сонун јахын олдуғуна вә онун ҝеҹикмәјәҹәјинә инанырыг (Һәб. 2:3). Иманымызын нә дәрәҹәдә бөјүк олдуғуну билмәк үчүн хидмәтдә нә гәдәр иштирак етдијимизә нәзәр салмалыјыг. Биз инсанлара Аллаһ барәдә данышмаг үчүн әлимиздән ҝәләни едирик? Хидмәтимизи ҝенишләндирмәјә чалышырыг? (2 Кор. 13:5). Бәли, хилас хәбәрини бәјан етмәклә биз иманымызын нә гәдәр мөһкәм олдуғуну ҝөстәририк. (Ромалылара 10:10 ајәсини охујун.)\n14, 15. а) Ҝүндәлик һәјатымызда иманымызы неҹә ҝөстәрә биләрик? б) Иманынын ҝүҹлү олдуғуну әмәлдә ҝөстәрән бир нәфәрин нүмунәсини чәкин.\n14 Биз һәмчинин һәјатын чәтинликләри илә чарпышаркән Аллаһа иман етдијимизи ҝөстәририк. Хәстәлик, мәјуслуг, сыхынты, касыбчылыг вә башга проблемләрлә үзләшәндә инанырыг ки, Јеһова вә Онун Оғлу дар ҝүнүмүздә бизә көмәк едәҹәк (Ибр. 4:16). Тәкҹә руһани еһтијаҹларымыз үчүн јох, башга дәрдләримиз үчүн дә дуа етмәклә Јеһоваја иман етдијимизи ҝөстәририк. Иса Мәсиһ демишди ки, ҝүндәлик рузимиз дә дахил олмагла, мадди шејләр барәдә дә дуа едә биләрик (Лука 11:3). Мүгәддәс Китабда гәләмә алынан һадисәләр бизи архајын едир ки, Јеһова бизи корлуг чәкмәјә гојмајаҹаг. Исраилдә сәрт гураглыг оланда Јеһова Илјасын јемәјини дә, сујуну да јетирирди. Јеһованын ҝөстәриши илә «гузғунлар сәһәр-ахшам она чөрәк вә әт ҝәтирирдиләр, сују исә чајдан ичирди» (1 Пад. 17:3—6). Јеһова бизим үчүн дә һадисәләри елә јөнәлдә биләр ки, һеч нәдән корлуг чәкмәјәк. Биз буна инанырыг.\nҺәјатын чәтинликләри илә чарпышаркән Јеһоваја иман етдијимизи ҝөстәририк (14-ҹү абзаса бахын)\n15 Биз әминик ки, Мүгәддәс Китабдакы мәсләһәтләрлә отуруб-дурсаг, евимиздән рузи-бәрәкәт әскик олмајаҹаг. Асијада јашајан Ребека адлы баҹы бунун һәгигәт олдуғуну өз тәҹрүбәсиндән билир. Ребека баҹы вә һәјат јолдашы Мәтта 6:33 вә Мәсәлләр 10:4 ајәсинә ујғун олараг Падшаһлығы һәр шејдән үстүн тутурлар вә әлләринин зәһмәти илә јашајырлар. Амма бир вахтлар онун јолдашынын иши онларын һәр икисинин руһанилијини тәһлүкә алтына алмышды. Буна ҝөрә дә о, ишдән чыхмышды. Анҹаг дөрд ушағы доландырмаг лазым иди. Ребека дејир: «Биз ширнијјат һазырлајыб сатмаға башладыг. Нечә илдир ки, бунунла доланырыг. Јеһова бизи һеч вахт тәрк етмәјиб. Һәлә бир дәфә дә олсун, сүфрәмиздән јемәк әскик олмајыб». Сиз дә өз әмәлләринизлә Мүгәддәс Китабын ән дүзҝүн јолу ҝөстәрдијинә инандығынызы сүбут едирсиниз?\n16. Аллаһа етибар етсәк, нә бичәҹәјик?\n16 Биз шүбһә етмәмәлијик ки, Аллаһын ҝөстәрдији јолла ҝетсәк, мүтләг хејир тапаҹағыг. Һәвари Булус Һәбгуг пејғәмбәрин сөзләриндән ситат ҝәтирәрәк јазмышды: «Салеһ иманы сајәсиндә јашајаҹаг» (Гал. 3:11; Һәб. 2:4). Она ҝөрә дә дадымыза чатаҹаг Кәсә иман етмәјимиз ваҹибдир. Һәвари Булус јазмышды ки, Аллаһ «биздә фәалијјәт ҝөстәрән ҝүҹү васитәсилә хаһиш етдијимиз, дүшүндүјүмүз һәр бир шејдән гат-гат артығыны етмәјә гадир»дир (Ефес. 3:20). Јеһованын хидмәтчиләри Онун ирадәсини һәјата кечирмәк үчүн әлләриндән ҝәләни едирләр. Анҹаг ејни заманда билирләр ки, һәр шеј онлардан асылы дејил, буна ҝөрә дә ҝерисини Јеһованын өһдәсинә бурахырлар, инанырлар ки, Јеһова Өзү иши јолуна гојаҹаг. Мәҝәр биз бу ҹүр Аллаһымыз олдуғуна ҝөрә хошбәхт дејилик?\nИМАНЛА БАҒЛЫ ДУАЛАР ГӘБУЛ ОЛУНУР\n17. а) Һәвариләрин иманла бағлы етдикләри хаһиш неҹә ҹавабланды? б) Нәјә ҝөрә әмин ола биләрик ки, даһа чох иман диләсәк, буну алаҹағыг?\n17 Бу фикирләри арашдырдыгдан сонра, ола билсин, ҝөрүрүк ки, бизә иманымызы мөһкәмләндирмәк лазымдыр. Ејни шеј һәвариләрлә дә баш вермишди. Онлар Мәсиһдән хаһиш етмишдиләр: «Иманымызы артыр» (Лука 17:5). Онларын бу хаһиши ҹавабсыз галмады. Ерамызын 33-ҹү илинин Әллинҹи ҝүн бајрамында мүгәддәс руһ алдылар вә Аллаһын нијјәтини даһа дәриндән анладылар. Бу, онларын иманынын мөһкәмләндирди. Нәтиҹәдә онлар о вахта гәдәр ҝөрүлмәмиш ән бөјүк тәблиғ фәалијјәтинә башладылар (Кол. 1:23). Бәс Аллаһ бизим иманымызы артырмагла бағлы хаһишимизи јеринә јетирәҹәк? Мүгәддәс Китаб бизи әмин едир ки, Аллаһын ирадәсинә мүвафиг нә диләјириксә, ону алаҹағыг (1 Јәһ. 5:14).\n18. Јеһова иманыны мөһкәмләндирән инсанлара неҹә јар олур?\n18 Јеһова бүтүн варлығы илә Она етибар едәнләрдән разыдыр. О, бизим хаһишимизи мүтләг ешидәҹәк, иманымызы артыраҹаг вә биз Аллаһын Падшаһлығына лајиг ҝөрүләҹәјик (2 Салон. 1:3, 5).\n^ абз. 4 Нүмунә үчүн Лилиан Гобитас Клозе («Ојанын!» журналы 1993-ҹү ил 22 ијул сајы (инҝ.)), Феликс Борис («Ојанын!» журналы 1994-ҹү ил мај сајы (түрк.)) вә Ҹозефина Елиасын («Ојанын!» журналы 2009-ҹу ил сентјабр сајы (рус.)) биографијасына баха биләрсиниз.


Q=17	C=8	SS=6	LS=8	PS=1	DC=0	LC=0	SD=0	BS=3	G0=56	G1=52	G2=34	DLID=az_RU	BODY=TolishPress.org - ИРАНА “ХОХ” ГЭЛЭНЛЭР\nГлавная : Аналитика : ИРАНА “ХОХ” ГЭЛЭНЛЭР\nИРАНА “ХОХ” ГЭЛЭНЛЭР\nФ.Әбосзодә,К.Мирз& on 23 Апрель, 2013 02:16:00 | 2617 раз прочтено\nИРАНА “ХОХ” ҜӘЛӘНЛӘР\nАзәрбајҹан республикасынын аналитик даирәләриндә Иран тәрәфинин етираз нотасы бирмәналы гаршыланмады. Илк етираз сәсини уҹалданлардан бири “Ҝүнеј Азәрбајҹанынын сабаһы” конфрансынын иштиракчысы бәднам Вәфа Гулузадә- јери ҝәлмишкән, Ирәван драм театрынын кечмиш тәсәррүфат һиссә мүдири (завхозу) олду. Salamnews сајтына ачыгламасында о, “дипломатик нөгтеји-нәзәрдән Иранын кифајәт гәдәр һүгугу јохдур ки, Бакыда кечирилмиш “Ҝүнеј Азәрбајҹанынын сабаһы” конфрансы илә әлагәдар Азәрбајҹана етираз нотасы версин”, - деди.\nОнун фикринҹә, әҝәр һәмин тәдбири Азәрбајҹанын дөвләт структурлары тәшкил етсәјди, онда етираз нотасы вермәк үчүн әсас оларды. Амма дипломатија вә һүгуг бахымындан етираз нотасынын верилмәси бу һалда әсассыздыр. “Тәдбирдә Азәрбајҹанын дөвләт структурларынын нүмајәндәләри дејил, Ҹәнуби Азәрбајҹандан јазан алимләр, сијасәтчиләр, јазычылар иштирак едирдиләр. Мән өзүм дә орада иштирак етмишәм. Тәдбирдә иштирак едәнләрин һеч бири Азәрбајҹан һөкумәтиндә һансыса бир вәзифә тутмур”, - дејә о да АР ХИН мәтбуат хидмәтинин рәһбәри Елман Абдуллајевин ардынҹа, ријакарҹасына “көрпә ушаг башы алдатмаға” ҹәһд етди.\n“Мәлумдур ки, белә тәдбирләрин кечирилмәси Ираны нараһат едир, чүнки Ҹәнуби Азәрбајҹанын мүстәгиллији мәсәләси мүзакирәјә чыхарылмышдыр. Мән белә һесаб едирәм ки, һәр кәсин Иранда јашајан 35 милјонлуг халгын дурумуну мүзакирә етмәк һүгугу вардыр”, - дејә В. Гулузадә сөзүнә хитам вермишдир.\nОнун ардынҹа һаким Јени Азәрбајҹан партијасынын рәсмиси данышды. “Иранын Бакыда кечирилмиш “Ҝүнеј Азәрбајҹанынын сабаһы” конфрансына ҹидди реаксијасы гәбуледилмәздир”, - дејә партијанын иҹра катибинин мүавини М. Гурбанлы Salamnews сајтына ачыглама верди. О гејд етди ки, “Бакыда алимләр, политологлар јығышыб, демократик јолла бир тәдбир кечирәрәк, орада мүхтәлиф мәсәләләри мүзакирә етмишләр. Мүзакирә олунан бүтүн мәсәләләр Ирана аид олмајыб, регионал, бејнәлхалг вә башга мәсәләләр мүзакирә олунублар. Беләликлә, Иранын гыҹыгланмасы үчүн һеч бир әсас јохдур.Мүзакирәләрин ҝедишиндә објектив тәһлил едилмиш,нәзәрләр сәсләндирилмишдир”.\nДаһа сонра о вурғуламышдыр ки, әҝәр буна галса, онда Иранын өз сијасәтиндә дә елә мәсәләләр вар ки, онлар Азәрбајҹан иҹтимаијјәтиндә нараһатлыг доғурур. Тәәссүф ки, Иран мүсәлман өлкәси олдуғу һалда, һәлә дә тәҹавүзкар Ермәнистанла јахын мүнасибәтләр сахлајыр вә бу өлкәјә ҝениш јардым едир. Азәрбајҹан бунунла әлагәдар чох тәәссүф һисси кечирир.\nМ. Гурбанлы һәмчинин билдирмишдир ки, “Азәрбајҹан азад, демократик бир өлкәдир. Вә биз һәр һансы бир гурума мүзакирәләр кечирмәји гадаған едә билмәрик. Биз алимләрә, политологлара вә диҝәр зүмрәләрдән олан шәхсләрә тәдбир кечирмәји гадаған едә билмәрик”.\nЗәрдүшт Әлизадә јахшы дејир, амма сөзүнү ахырадәк демир\nБакынын ән савадлы вә вәтәнпәрвәр политологларындан бири олан Зәрдүшт Әлизадәнин фикринҹә, Азәрбајҹанда Иранла әлагәләри позмаг арзусунда олан гүввәләр вардыр. “Белә тәдбирләрин кечирилмәси Иранын әрази бүтөвлүјү барәдә шүбһәләрин јаранмасына сәбәб олур. Неҹә ки, мәсәлән, әҝәр Русијада јашајан етник азлыгларын нүмајәндәләри орада гурултај кечирәрәк, орада Азәрбајҹанын парчаланмасыны мүзакирә едәјдиләр. Елә олан тәгдирдә, Азәрбајҹан дәрһал Русијанын ХИН-ә нота ҝөндәрәрди”, - “Ајна” гәзетинин мүхбиринин суалына о белә ҹаваб верир.\nЗәрдүшт Әлизадә әминдир ки, Ирана мүнасибәтдә белә аксијалары Азәрбајҹандакы мүәјјән гүввәләр кечирир. О дејир: -“Әҝәр биз өз торпағымызда Иранын әрази бүтөвлүјүнү шүбһә алтына алан гүввәләрә гонагпәрвәрлик ҝөстәрсәк, онлар үчүн шәраит јаратсаг, бу, ән азындан, Азәрбајҹанын имиҹинә хәләл ҝәтирмиш олар. Бүтүн бунлар Иранын Азәрбајҹана нота тәгдим етмәсинин сәбәбләрини ајдынлашдырыр. Иранын буна там һүгугу вардыр”.\nГејд едәк ки, Зәрдүшт Әлизадәнин бу фикирләри һәгигәтә там ујғундур. Белә бир тәәссүрат јарана биләр ки, јәгин политолог өз фикрини ахырадәк демир. Јәни һәмин “гүввәләрин” ким олдуғуну ачыгламыр вә онларын архасында кимләрин дурдуғуну билдирмир. Буна бахмајараг, биз ону јахшы баша дүшүр вә она ҝөрә дә һеч гынамырыг. Чүнки ҝөзәл билирик ки, Азәрбајҹанын индики шәраитиндә орда нәинки өз фикрини ахырадәк демәк, һәтта азадфикирли вәтәнпәрвәрләрин өлкәдә јашамасынын өзү дә онларын һәјаты үчүн һәр ан тәһлүкә демәкдир. Диҝәр тәрәфдән, неҹә дејәрләр, арифә бир ишарә, ганмаза мин әл топпуз! Јәни баша дүшән үчүн бу сөзләрин өзү дә кифајәт едир ки, мәсәләнин мәғзиндә нәјин дурдуғуну анласын...\nИрандан сәрт ҹаваб:\nАзәрбајҹан республикасы Ирана бирләшдирилмәлидир\nҜөзләнилдији кими, Иран сијасәтчиләри вә иҹтимаи хадимләри дә башыны ашағы салыб Бакыдан сәсләнән бу ҹүр сәрсәм фикирләрә сакит-сакит гулаг асмагла кифајәтләнмәдиләр. Бүтөвлүкдә Иран иҹтимаијјәти Бакыда ады чәкилән конфрансын кечирилмәсинә кәскин етиразла ҹаваб верди. Белә ки, Иран Мәҹлиси Милли тәһлүкәсизлик вә хариҹи сијасәт комиссијасынын сәдри Әләддин Боруҹерди һәмин тәдбирә чох емосионал ҹавабы илә јадда галды. Онун фикринҹә, “Белә аддымларын ики өлкә арасындакы мүнасибәтләрә зијанлы тәсири олаҹагдыр, - дејә о, елан етди. – Әҝәр елә просесләр башланса, онда анҹаг бир вахтлар Ирандан ајры дүшмүш Азәрбајҹан Ирана бирләшдирилә биләр вә бунун әкси һеч вахт олмаз”.\nӘ. Боруҹерди даһа сонра әлавә етди ки, Иран Азәрбајҹанын әрази бүтөвлүјүнү вә мүстәгиллијини таныјыр вә бу өлкә илә јахшы мүнасибәтләрин олмасында мараглыдыр. “Биз Азәрбајҹана мәсләһәт билирик ки, тәһрикчиликлә мәшғул олмасын, чүнки белә сепарат бәјанатлар Азәрбајҹанын хејринә олмаз”, - дејә о, бир даһа хәбәрдарлыг етди.\nЛакин жанрын өз мәнтигиндән белә мәлум иди ки, тәкҹә белә бәјанатларла бу мәсәлә баша чатан дејил. Неҹә дејәрләр, бу хамыр һәлә чох су апараҹаг!\nАртыг апрелин 3-дә “Кејһан” гәзетинин баш редактору Һүсејн Шәриәтмәдари (ETTELAAT – ИИР Информасија, тәһлүкәсизлик вә кәшфијјат назирлији рәһбәринин кечмиш мүавини) ады чәкилән гәзетдәки мәгаләсиндә Азәрбајҹан республикасынын Ирана бирләшдирилмәсинә даир референдум кечирмәк тәклифи илә чыхыш етди. “Медиа форум” сајтынын мәлуматына ҝөрә, мәгалә “Бакынын нөвбәси” адланыр вә о, Бакыда кечирилән һәмин конфранса ҹаваб гисминдә јазылыб. Һәмин тәдбири истеһза илә гаршылајан мүәллиф јазыр ки, Азәрбајҹан әһалиси чох бөјүк һәвәслә Ирана бирләшмәк арзусундадыр. Мәгаләдә дејилир: “Азәрбајҹан республикасынын 10 милјонлуг әһалисинин әксәријјәти шиә мүсәлманларыдыр. Совет Иттифагы дағыландан сонра онлар өз әввәлки мәдәнијјәтинә говушмаг арзусунда идиләр. Һәмин вахтдан етибарән Азәрбајҹан әһалиси Иранын тимсалында өз арзуларынын мүҹәссәмәсини ҝөрүр”.\nҺ. Шәриәтмәдари әминдир ки, “апарылан тәдгигатларын бүтүн фактлары ҝөстәрир ки, Азәрбајҹан республикасынын әһалиси өзүнү Иранын ајры дүшмүш бир ҹәмијјәти һесаб едир. Бахмајараг ки, Совет Иттифагы дағыландан сонра сионистләр Азәрбајҹанда мүәјјән тәсир газанмыш олдулар, амма онлар әһалинин Ирана мејлини дәјишдирә билмәдиләр. Әксинә, сионистләрин мүсәлман халглара дүшмәнчилији Азәрбајҹан республикасы әһалисинин Ирана бирләшмәк мејлини даһа да ҝүҹләндирди”.\nОнун фикринҹә, Азәрбајҹан республикасынын әһалиси сионистләрин бу өлкәдәки ҝизли вә ашкар тәсириндән артыг боғаза јығылыбдыр. “Мән үмид едирәм ки, - дејә о јазыр, - Азәрбајҹан республикасынын рәсмиләри әһалинин бу шиддәтли арзусуну баша дүшүр вә она ҝөрә дә онлар азәрбајҹан халгынын мәнафејинә мүвафиг һәрәкәт едәҹәкләр” (Гејд етмәлијик ки, Һ. Шәриәтмәдаринин бурада ишләтдији “Азәрбајҹан халгы” ифадәси Иранын нүфузлу нүмајәндәсинә һеч дә башуҹалығы ҝәтирмир. Баша дүшмәк истәрдик ки, мүәллиф һансы әсасла белә бир адда халгын олдуғуну тәсдигләјир? Әслиндә “Азәрбајҹан халгынын” олмасынын Иранын нүмајәндәси тәрәфиндән тәсдигләнмәси фактынын өзү, фикримизҹә, чок бөјүк сијаси сәһвдир! Чүнки Азәрбајҹанда чохсајлы халглар јашасалар да, бүтөв “азәрбајҹан халгы” јохдур вә һеч вахт олмамышдыр! Белә бир ифадәни ишләдән Иранын нүфузлу бир нүмајәндәси бунунла биләрәкдән вә ја билмәзликдән рәсми Бакынын дәјирманына су төкмүш олур).\nҺ. Шәриәтмәдари белә һесаб едир ки, Иранын хариҹи сијасәтинә мәсул шәхсләр Азәрбајҹан республикасынын Ирана бирләшдирилмәсинә даир үмумхалг референдуму кечирилмәси һаггында тәклифи АР һөкумәтинә тәгдим етмәлидирләр. Онун фикринҹә, референдум демократијанын реаллашдырылмасы јолунда илкин аддымдыр. О әминдир ки, артыг индинин өзүндә һәмин референдумун нәтиҹәләри һаггында гәти прогноз вермәк олар.\nӘҝәр бу вариант баш тутмазса, онда, онун фикринҹә, АР һөкумәтинә тәклиф етмәк олар ки, өлкәдә Иран Ислам Республикасы һакимијјәти илә ејни һакимијјәт јарадылмасы һаггында референдум кечирилсин. “Бунунла белә, - дејә о јазыр, - Азәрбајҹан республикасынын мүсәлман әһалиси үчүн приоритет Ирана бирләшмәкдир, икинҹи вариант исә өлкәдә Иран Ислам Республикасынын һакимијјәти илә ејни һакимијјәтин јарадылмасы арзусуну нәзәрдә тутур”.\nТүркмәнчај мүгавиләсинә јенидән бахылмаг мәсәләси\nДејирләр, бәла бәла үстүндән ҝәлмәсәјди, бир бәлаја нә вар иди ки? Бу дәфә дә белә олду. Референдум мәсәләсини Бакы рәсмиләри јахшыҹа арашдырыб-арамаға, неҹә дејәрләр, һәзми-рабедән кечиртмәјә һәлә маҹал тапмамыш, информасија каналлары илә мәлумат јајылды ки, Иран Мәҹлисиндә 1828-ҹи ил Түркмәнчај мүгавиләсинә јенидән бахылмаг вә Азәрбајҹан республикасы әразисини Ирана бирләшдирмәк һаггында ганун лајиһәси һазырланыр. “АПА” аҝентлијинин Иранын “Фарс” аҝентлијинә истинадән вердији мәлумата ҝөрә, ким олса јахшыдыр, әрдәбилли депутат Кәмаләддин Пирмүәззин белә бир бәјанатла чыхыш едәрәк, ады чәкилән ганун лајиһәсинин јахын вахтларда һазыр олаҹағыны елан етмишдир: “Русија илә 1828-ҹи илдә имзаланмыш һәмин мүгавиләнин вахтынын баша чатдығыны нәзәрә алараг, Иранын шимал әјаләтләриндән олан депутатлар форуму белә гәрара ҝәлиб ки, бу сәнәдә јенидән бахылсын. Биз чалышаҹағыг ки, бүтүн имканларымызы ишә салаг вә өз һүгугларымызы бәрпа едәк”.\nБах белә! Бу да Бакыда кимләринсә “Ҝүнеј Азәрбајҹаны” адландырдығы торпагларда јашајан азәри-түркләринин өз “һәмвәтәнләринә” ҹавабы!\nБакыда ҝүнүн ҝүнорта чағы елә бил илдырым чахды, сон ҝүнләр әрзиндә Ирана “хох” ҝәләнләрин ҝөзләринә гаранлыг чөкдү, гулаглары тутулду, дилләри бағланды, иштаһасы позулду, үрәкләри буланды, башлары гиҹәлләнди, ајаглары тутулду, дизләринин тагәти ҝетди, гарынларына санҹы ҝирди, бир сөзлә, аләм бир-биринә гарышды! Һөкумәтин једәкдә һазыр вәзијјәтдә сахладығы сијасәтчиләрдән вә депутатлардан башламыш, халгын талан едилмиш сәрвәтиндән тула пајы алан политологлара гәдәр һамы ҹанавар улашмасына башлады.\nКим неҹә данышды, нәләр деди, кимләр горхусундан һансы сичан дешијинә ҝирди, горхудан о “хох ҝәләнләрин” гујруғу неҹә әсди, кимләр әввәл дедикләринә ҝөрә дәриндән пешиман олду, һөкумәт вәзијјәтдән чыхыш јолу тапмаг үчүн һансы либаслара ҝирди, - бүтүн бунлар һаггында, иншаллаһ, нөвбәти мәгаләмиздә.\nОпубликовано Сабарз, 23 Апрель, 2013 12:10:33\nАдә бу Бәфа Гулгулзодәдә јераз чыхды. Күл башува Ајаз ҝөр кими өзүнә мүшавир ҝөтүрмүшдү.


Q=3	C=1	SS=0	LS=1	PS=0	DC=0	LC=0	SD=0	BS=3	G0=35	G1=25	G2=5	DLID=az_RU	BODY=Иман дүшмәнинин ифша олунмасы\nХошбәхтлик ҝәтирән һәгиги иман\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Боснија Гвинеа-Биссау креолу Данимарка Индонезија Исвеч Комор (Нгазиджа) Нидерланд Норвеч Сомали Чин (мандарин, садәләшдирилмиш) албан алман амһара бамана башгырд болгар волоф гарачы дили (кирил) (Македонија) гырғыз дигорон инҝилис испан италјан кабил кинјаруанда кирунди кисси кореја крио күрд курманҹи күрд сорани лингала макуа макуа-метто менде полјак португал пулар рус себуан серб серер сингал суаһили сунда таи татар таҹик түрк түркмән урду фарс фин франсыз јоруба јунан ҝүрҹү әрәб әрәб (Мәракеш) әрәб (Тунис) өзбәк өзбәк (латын)\nЈЕҺОВА АЛЛАҺ јер үзүнү јаратмаздан өнҹә, ҝөјләрдә мәләкләри јаратды. Сонрадан мәләкләрдән бири јалныз Аллаһа мәхсус олан ибадәти мәнимсәмәк нијјәтинә дүшдү. Бу истәјини һәјата кечирмәклә о, Шејтан, Аллаһа гаршы чыхан «Дүшмән» олду. Шејтан неҹә Аллаһа гаршы чыхды?\nШејтан һијлә ишләдәрәк Һәвваны јолундан аздырды\nШејтан һијләјә әл атараг Һәвваны Аллаһа итаәтсизлик ҝөстәрмәси үчүн јолдан чыхарды. О, һијләҝәрҹәсинә инандырды ки, Јеһова Аллаһ һансыса ағаҹын мејвәсиндән јемәји гадаған етмәклә ондан нә исә јахшы бир шеј ҝизләдир. Шејтан утанмадан Аллаһы јаланчы адландырды вә Һәвванын Аллаһын ҝөстәришләрини рәдд етмәли олдуғуна ишарә едәрәк деди: «Аллаһ билир ки, о мејвәләрдән једијиниз ҝүн ҝөзләриниз ачылаҹаг вә хејирлә шәри биләрәк Аллаһ кими олаҹагсыныз» (Јарадылыш 3:5). Һәвва ағылсызҹасына Шејтана алданды. О, Аллаһын гануну позду вә Адәми дә ејнилә давранмаға тәһрик етди. О вахтдан бәри Шејтан әсил имана саһиб олан һәр кәсә дүшмән кәсилиб. О, бу ҝүнә гәдәр инсанлары јолдан чыхартмаға давам едир. Шејтан буну неҹә едир?\nЈалан иманын ҝениш јајылмасы\nШејтан инсанлары аздырмаг үчүн бүтпәрәстликдән вә инсан адәт-әнәнәләриндән истифадә едир\nШејтан Исраил оғулларыны јолдан чыхартмаг үчүн бүтпәрәстликдән вә инсан адәт-әнәнәләриндән истифадә едирди. Иса Мәсиһ онларын дин рәһбәрләринә ибадәтләринин бош олдуғуну демишди, чүнки «онларын өјрәтдикләри ади инсан» әмрләри иди (Матта 15:9). Бу халг Мәсиһи инкар едәндә Аллаһ да онлары инкар етди. Иса онлара деди: «Аллаһын падшаһлығы сиздән алынаҹаг вә онун бәһрәсини ҝәтирән халга вериләҹәк» (Матта 21:43). Бундан сонра Исанын давамчылары Аллаһын сечилмиш халгы олду.\nШејтанын нөвбәти һәдәфи Исанын шаҝирдләри иди. О, истәјинә наил ола билдими? Иса олаҹаглар барәдә габагҹадан пејғәмбәрлик етмишди. О, тарласына јахшы тохум сәпән бир адам һагда мәсәл данышмышды. Мүәјјән вахтдан сонра дүшмән буғданын арасына алаг тохуму сәпир. Һәр икиси дә бичинә гәдәр бирликдә бөјүјүр. Бичин вахты алаг отлары јығылыб јандырылыр. Буғда исә ағанын анбарына топланылыр.\nСонра Иса бу мәсәлин мәғзини шаҝирдләринә изаһ етди. Јахшы тохуму Сәпән Исанын өзүдүр. «Тарла дүнјадыр; јахшы тохум падшаһлығын оғуллары, алаг отлары исә Шәририн оғулларыдыр. Алаг отуну әкән дүшмән Иблисдир. Бичин дөврүн јекуну, бичинчиләр исә мәләкләрдир» (Матта 13:38, 39). Бурада Иса өз шаҝирдләрини буғдаја бәнзәдир. Шејтанын әкдији јаланчы шаҝирдләр исә Исанын һәгиги давамчылары арасында алаг отлары кимидир. Исанын пејғәмбәрлик етдији кими, онун өлүмүндән сонра әсрләр әрзиндә јаланчы шаҝирдләр пејда олду. Бунун нәтиҹәсиндә Үч үгнум, јәни Аллаһын үч шәхсдән ибарәт олмасы кими јалан тәлимләр јаранды. Јаланчы шаҝирдләр бүтпәрәстлијә гошулдулар вә сијасәтә гарышмаға башладылар. Онлардан садәҹә бәзиләри Исанын тәлимләринә садиг галды.\nҺәгиги иман һифз олунур\nЛакин Исанын изаһ етдији кими, әввәл-ахыр вәзијјәт дәјишмәли иди. Аллаһын мәләкләри әсил имана саһиб олмајанлары ајырыб мәһв едәҹәкдиләр. Чүнки әсил имана саһиб оланлары ајырд етмәк асан олаҹагды. Сонда һәгиги иманын ән биринҹи дүшмәни Шејтан Иблис дә мәһв олунаҹагды. Бәли, һәгиги иман зәфәр чалаҹагды!\nБәс бу ҝүн һәгиги иманы оланлары неҹә мүәјјән етмәк олар? Бу суалларын ҹавабыны нөвбәти бөлмәдә мүзакирә едәҹәјик.\nАллаһын мәләкләри һәгиги имана малик олмаг истәјән инсанлары ахтарыр\nШејтан һарадан пејда олуб?\nШејтан инсанларын иманыны неҹә мәһв етмәјә чалышыр?\nИсанын буғда вә алаг отлары мәсәлини изаһ един.\nБӨЛМӘ 1 Аллаһ бизим гајғымыза галырмы?\nБӨЛМӘ 2 Һәгиги иман нәдир?\nБӨЛМӘ 3 Һәјаты јахшылашдыран фајдалы мәсләһәтләр\nБӨЛМӘ 4 Аллаһ кимдир?\nБӨЛМӘ 5 Аллаһын ҝөзәл хүсусијјәтләри\nБӨЛМӘ 6 Аллаһын јер үчүн нијјәти нәдир?\nБӨЛМӘ 7 Аллаһын пејғәмбәрләр васитәсилә вердији вәд\nБӨЛМӘ 8 Мәсиһин зүһуру\nБӨЛҮМ 9 Һөкмдар Мәсиһ Исадан нә өјрәнмәк олар?\nБӨЛМӘ 10 Иман дүшмәнинин ифша олунмасы\nБӨЛМӘ 11 Мүасир дөврдә һәгиги иманын тәзаһүрү\nБӨЛМӘ 12 Һәгиги имана малик олдуғунузу ҝөстәрин!\nБӨЛМӘ 13 Һәгиги иман әбәди хошбәхтлик ҝәтирир\nМәтн Електрон нәшрләри јүкләмәк үчүн параметрләр Хошбәхтлик ҝәтирән һәгиги иман


Q=9	C=0	SS=4	LS=0	PS=9	DC=0	LC=0	SD=0	BS=1	G0=21	G1=14	G2=6	DLID=az_RU	BODY=Вәһј 7 | Онлајн Мүгәддәс Китаб | Јени дүнја тәрҹүмәси\nДөрд мәләк дағыдыҹы күләкләри тутуб сахлајыр (1—3)\n144 000 мөһүрләнир (4—8)\nӘјинләриндә ағ либас олан бөјүк издиһам (9—17)\n7 Бундан сонра јерин дөрд күнҹүндә дурмуш дөрд мәләк ҝөрдүм. Онлар јерин дөрд күләјини тутуб сахламышдылар ки, јерин, дәнизин вә ағаҹларын үзәринә һеч бир күләк әсмәсин. 2 Сонра ҝүндоғандан галхан башга бир мәләк ҝөрдүм. Бу мәләкдә вар олан Аллаһын мөһүрү варды. О, јерә вә дәнизә зәрәр вурмаг тапшырығы алмыш дөрд мәләјә уҹадан деди: 3 «Биз Аллаһымызын гулларынын алнына мөһүр басмајынҹа+ јерә, дәнизә вә ағаҹлара зәрәр вурмајын».+ 4 Исраил оғулларынын һәр гәбиләсиндән+ мөһүрләнмишләрин сајыны ешитдим. Онларын үмуми сајы 144 000 нәфәр+ иди. 5 Јәһуда гәбиләсиндән 12 000 нәфәр;Рубән гәбиләсиндән 12 000 нәфәр;Ҹад гәбиләсиндән 12 000 нәфәр; 6 Ашир гәбиләсиндән 12 000 нәфәр;Нифталы гәбиләсиндән 12 000 нәфәр;Мәнәссә+ гәбиләсиндән 12 000 нәфәр; 7 Шәмун гәбиләсиндән 12 000 нәфәр;Лави гәбиләсиндән 12 000 нәфәр;Јәсакир гәбиләсиндән 12 000 нәфәр; 8 Зәбулун гәбиләсиндән 12 000 нәфәр;Јусиф гәбиләсиндән 12 000 нәфәр;Бинјамин гәбиләсиндән 12 000 нәфәр мөһүрләнмишди. 9 Сонра бахдым вә будур: һәр халга, һәр тајфаја, һәр үммәтә вә һәр дилә мәнсуб адамлардан ибарәт,+ һеч кәсин сајмаға гадир олмадығы бөјүк бир издиһам. Онлар әјинләриндә ағ либас,+ әлләриндә хурма будаглары тахтын вә Гузунун гаршысында дурмушдулар.+ 10 Бу адамлар уҹадан дејирдиләр: «Хиласымыза ҝөрә тахтда отуран+ Аллаһымыза вә Гузуја борҹлујуг».+ 11 Бүтүн мәләкләр тахты, ағсаггаллары+ вә дөрд мәхлугу дөврәјә алмышдылар. Онлар тахтын гаршысында үзүстә гапаныб Аллаһа сәҹдә етдиләр вә 12 дедиләр: «Амин! Алгыш, ҹалал, һикмәт, шүкран, шәрәф, гүдрәт вә ҝүҹ әбәдијјәт боју Аллаһымызын олсун!+ Амин!» 13 О заман ағсаггаллардан бири мәндән сорушду: «Бу ағ либаслы адамлар кимдир,+ һарадан ҝәлибләр?» 14 Мән дәрһал дедим: «Аға, сән биләрсән». О деди: «Бунлар бөјүк мүсибәтдән+ чыханлардыр. Онлар либасларыны Гузунун ганында јујуб ағардыблар.+ 15 Буна ҝөрә дә онлар Аллаһын тахты гаршысындадырлар вә ҝеҹә-ҝүндүз Онун мәбәдиндә Она гуллуг едирләр. Тахтда отуран+ чадырыны онларын үзәринә чәкәҹәк.+ 16 Онлар даһа аҹмајаҹаг, һеч вахт сусамајаҹаглар. Онлары ҝүн вурмајаҹаг вә гызмар исти јандырмајаҹаг.+ 17 Чүнки тахтын јанында дуран Гузу+ онлары отараҹаг+ вә һәјат сују булагларына апараҹаг.+ Аллаһ онларын ҝөзләриндән бүтүн јашлары силәҹәк».+


Q=18	C=14	SS=7	LS=3	PS=3	DC=0	LC=0	SD=0	BS=0	G0=17	G1=14	G2=13	DLID=az_RU	BODY=Мүгәддәс Китабда Пасха барәдә нә дејилир? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман ассам африкаанс болгар га гырғыз еве ермәни естон ефик зулу ибо иврит илок инҝилис исланд испан италјан кикамба киконго кикујју кинјаруанда кирунди кореја коса латыш лингала луганда малагаси малајалам маҹар нзема осетин папјаменто (Күрасао) полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар телугу тив тсонга тумбука түрк умбунду фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон әрәб\nХристиан дүнјасынын гејд етдији Пасха бајрамы Аллаһын Кәламына әсасланмыр. Бу бајрамын тарихинә нәзәр салсаг, онун әслиндә гәдим мәһсулдарлыг ајинләри илә бағлы олдуғуну ҝөрәҹәксиниз. Ҝәлин ашағыдакы мәгамлара нәзәр салаг.\nАды. «Британија енсиклопедијасы»нда дејилир: «Инҝилис ады олан “Истер” (азәрбајҹанҹа “Пасха”) намәлум мәншәјә маликдир; англо-саксон каһини Венеребл Беде бу бајрамын адыны 8-ҹи әсрдә англо-саксонларын баһар илаһәси Еостерин адындан ҝөтүрмүшдүр. Башгалары исә ону финикијалыларын мәһсулдарлыг илаһәси Астарта (бабиллиләрдә Иштар) илә әлагәләндирирләр».\nДовшанлар. Мәһсулдарлыг символу олан довшанлар «авропалыларын вә Јахын Шәргин бүтпәрәст баһар бајрамларындан вә гәдим мәрасимләриндән бизим ҝүнләрәдәк ҝәлиб чатмышдыр» («Британија енсиклопедијасы»).\nЈумурталар. Бир мифоложи лүғәтә әсасән, Пасха довшанынын ҝәтирдији ҝүман едилән Пасха јумурталарыны овламаг адәти « садәҹә ушаг ојуну јох, мәһсулдарлыг ајининин изләридир » («Funk & Wagnalls Standard Dictionary of Folklore, Mythology and Legend»). Бәзи мәдәнијјәтләрдә инанырлар ки, бәзәдилмиш Пасха јумурталары « сеһирли шәкилдә хошбәхтлик, фираванлыг, сағламлыг вә тәһлүкәсизлик бәхш едә биләр » («Traditional Festivals»).\nЈени Пасха либасы. « Скандинавија илаһәси олан Баһары, јәни Истери көһнә либасда гаршыламаг һөрмәтсизлик сајылырды вә бәдбәхтлик ҝәтирдији һесаб едилирди » («The Giant Book of Superstitions»).\nҜүнәшин доғмасы илә бағлы ајинләр. Бу, гәдимдә ҝүнәшә ибадәт едәнләрин « јаз ҝеҹә-ҝүндүз бәрабәрлији заманы ҝүнәши вә онун бүтүн тәбиәтә јени һәјат верән гүввәсини гаршыламаг » ајинләрилә әлагәли иди («Celebrations—The Complete Book of American Holidays»).\nБајрамлара һәср олунмуш бир китабда бүтпәрәст Пасханын мәншәји чох ҝөзәл изаһ олунур: « Шүбһә јохдур ки, Килсә һәлә тәзә-тәзә јаранаркән бүтпәрәстләрин гәдим адәт-әнәнәләрини мәнимсәјиб онлара мәсиһчи дону ҝејиндирмишди » («The American Book of Days»).\nМүгәддәс Китабда Аллаһа Онун бәјәнмәдији ајинләри вә адәт-әнәнәләри иҹра етмәклә ибадәт етмәк мүһакимә олунур (Марк 7:6—8). 2 Коринфлиләрә 6:17 ајәсиндә дејилир: « Онларын арасындан чыхын, — дејир Јеһова, — бир дә мурдар шејләрә тохунмајын ». Аллаһы разы салмаг истәјән инсан бүтпәрәст мәншәји олан Пасха бајрамыны гејд етмәмәлидир.\nүгәддәс Китабда Пасха барәдә нә дејилир?\nҺәр ил милјонларла инсан бирҝә топлашыб Иса Мәсиһин өлүмүнү анма мәрасиминдә иштирак едир. Биз сизи бу ваҹиб һадисәнин сизә һансы аидијјәти олдуғуну өјрәнмәјә дәвәт едирик.\nЧохларынын фикринҹә, мүасир зәманәдә гејд едилән Пасха бајрамы Мүгәддәс Китаба әсасланыр. Нәјә ҝөрә Јеһованын Шаһидләри Пасха бајрамыны гејд етмирләр?


Q=1	C=1	SS=1	LS=0	PS=0	DC=0	LC=0	SD=0	BS=0	G0=50	G1=28	G2=7	DLID=az_RU	BODY=May 19, 2017 - 8:25 PM Хәбәрин коду : 830636 Мәнбә : Sosial Şəbəkələr Link:\nХариҹи мәтбуатда вә дахилдә белә бир мәлумат кечирки Азәрбајҹан һакимијјәти өлкәни сүннүләшдирмәјә доғру апарыр. Јәни Азәрбајҹан шиә өлкәси јох, сүннү өлкәси олсун. Билдијимиз кими Азәрбајҹанда инди шиәләр чохлуг тәшкил едир. Беләликлә Азәрбајҹан Түркијә вә Әрәб дүнјасы илә бир ҹәрҝәдә дураҹаг вә Иранын тәсириндән гуртулаҹаг. Бу фикирләр мәтбуата сызыр вә бир груп журналист тәрәфиндән дәстәкләнир. Онлар дејирләр ки шиәлик Азәрбајҹанда зорла јајылыб. Белә тезисләр ирәли сүрүлүр ки түркчүлүклә шиәлик дүз ҝәлмир вә түркчүлүк әсасән сүннүчүлүклә бир ола биләр. Нәисә узун сөзүн гысасы Азәрбајҹан һакимијәти сүннүчүлүјә үз тутуб. Хариҹдә дини тәһсил аланлар да мүәјјән иҹазәдән сонра јенидән фәалијјәт ҝөстәрә биләр. Бу мәһдудијәт дә арадан галдырылыр. Чох ҝүман ки буну әрәб өлкәләриндә вә Түркијәдә тәһсил алмыш сүнни руһаниләри үчүн шәраит јарадмаг үчүн едирләр.\nГәтәр вә вә Сәудијә мәсәлән Азәрбајҹан сүннүлүјү јајмаг үчүн пул долу сандыгларыны ачаҹаг. Она ҝөрә дә онлар үчүн јахшы лајиһәләр дә тәклиф едәҹәкләр. Әһалинин сүрәтлә касыблашмасы сүннүлүјүн инкишафына хидмәт едәҹәк. Әрәбләр бура пуллар төкәҹәк. Ән тәһлүкәлиси одур ки бу сүннүлүк ады илә зыр вәһабилијин тәблигинә чеврилә биләр вә белә дә олаҹаг. Ејни бу просесләр Суријда ҝедирди. Игтисади ислаһатлардан сонра кәндләр касыблашды. Гәтәр вә Сәудијә емисарларынын хәрҹләдији пулларла әсасән сүннү олан ҹамаат даһа да радикал груплара үз тутду. Азәрбајҹанда әһалинин чохусу шиәдир дејә бу бираз узун чәкә биләр. Амма артыг индидән ҝөрүнүр ки бу просес ҝедир. Азәрбајҹанын шимал зоналары артыг вәһабиләшир. Балакән, Загатала, Гах, Гусар, Хачмаз вә с рајонларда вәһабиләшмә ҝедир. Мараглыдыр ки Ҝүрҹүстанда јашајан азәрбајҹанлыларын ичиндә дә бу просес ҝүҹләнир. Бакинын өзүндә дә. Һәтта Астара да вәһабиләр пејда олуб. Гоншу дөвләтләр, Иран вә Русија буна гырагдан дуруб бахан дејил. Әсасән дә Русија. Азәрбајанын сүннү өлкәси олмасы Русијанын марагларына зиддир. Русија үчүн Азәрбајҹанын шиә өлкәси олмасы лазымдыр ки әрәб өлкәләринин вә Түркијәнин Гафгаза тәсири ҝүҹләнмәсин. Индки сијаси дурум буну тәләб едир. Бу минвалла Азәрбајҹаны доғурданда Сурија әгибәти ҝөзләјә биләр. Түркијә-Ҝүрҹүстан-Азәрбајҹан хәтти илә Суријада вә Ирагда дөјүшән сәләфиләр Азәрбајҹана ҝәлә биләр... Лазым олса... Дағыстанда вә Чеченистанда һәләки вахтларыны ҝөзләјәнләр дә вар. Нәисә...\nБуну нәјә ҝөрә едирләр? Әҝәр едирләрсә... Анҹаг пула ҝөрә. Азәрбајҹана пул ахыны чох ҹидди азалыб. Әрәбләр исә бу милјардлары хәрҹләјә биләрләр. Әһалини мүәјјән вахта гәдәр сахлаја биләрләр. Ола билсин бу ссенари ишләнилир. Азәрбајҹанда радикал сүннүлүјүн вә пантүркчүлүјүн түғјаны бу реҝиону Русијанын вә Иранын арасында бир сәдд кими гојулмасы мәгсәдини ҝүдүр. Белә ҝетсә Азәрбајҹанын ахыры чох пис олаҹаг... Өлкә парчалана биләр. Сиз инди буну бәлкәдә ҝөрмүрсүнүз, мадди проблемләр вә мәишәт проблемләри илә башлар гарышыб. Ҹамаат бир тикә чөрәк үчүн чалышыр. Амма бу ијләр артыг ҝәлмәкдәдир. Савадлы шиә руһаниләринин тутулмасы, мәсҹидләрин сөкүлмәси вә јахуд әлчатмаз јерләрлдә тикилмәси вә с. проблемләрдә буна ишарәдир. Шиәлик Азәрбајҹанда чох ҝүҹлү тәзјиг алтындадыр. Мараглыдыр ки бу проженин архасында, јәни вәһабиләшдирмәјин, сәләфиләшдирмәјин, сүннүләшдирмәјин лап архасында Исраилин планлары дурур.\nP.S. Мән сүннүләрин вә шиәләрин вәһдәти тәрәфдарыјам, амма сәләфиләрнән һеч ҹүрә вәһдәт етмәк мүмүкүн дејил. Ән горхулусу елә сүннүлүк ады илә сәләфилијин инкашыны даһа да ҝүҹләндирмәләри ола биләр. Мән сүннүлүк дејәндә елә һәмин бу рпосеси нәзәрдә тутурам, чүнки мәтбуатда бу сөз ишләнилир.


Q=10	C=10	SS=2	LS=0	PS=0	DC=0	LC=0	SD=0	BS=1	G0=37	G1=28	G2=17	DLID=az_RU	BODY=Һәдис вә Сүннә\n“Бисмиллаһ”ын бәрәкәти илә әлдә олунан гуртулуш\nГурани Кәримдә “Бисмилләһир-Раһмәнир-Раһим!” кәлмәси Пејғәмбәрә (сәлләллаһу әлејһи вә алиһ) 114 дәфә назил олмушдур...\nYanvar 7, 2017 - 4:39 PM\nХәбәрин коду : 803318\nМәнбә : Дејерлер “Тебјан”-а истинадла\n“Бисмилләһир-Раһмәнир-Раһим!” һәм мүбарәк Ислам дининин нишанәси вә һәм шүары, һәм Аллаһы тәсбиһ етмәк, һәм һәр бир ишин мәгсәдинә чатмасына зәманәтдир.\nӘһли Бејт (әлејһимус-сәлам) - АБНА – Хәбәр Аҝентлији- Аллаһ Тәала инсанлара һәр бир ишини “Бисмиллаһ” илә башламаларыны өјрәтмәк үчүн һәм Гураны вә һәм дә сурәләри “Бисмилләһир Раһмәнир Раһим!” ҹүмләси илә башламышдыр. Һәзрәт Пејғәмбәр (сәлләллаһу әлејһи вә алиһ) бујурур: “Һәр бир иш әҝәр Аллаһын ады илә башламазса, һәмин иш сона чатмаз”.\nМүгәддәс Гуран китабы Илаһи сөзләр топлумудур ки, 23 ил әрзиндә вәһј мәләји Ҹәбрајил (әлејһи сәлам) тәрәфиндән Пејғәмбәримизин (сәлләллаһу әлејһи вә алиһ) гәлбинә назил олмушдур. Пејғәмбәрин (сәлләллаһу әлејһи вә алиһ) мүбарәк һәјаты заманы вә Мәсум Имамларын (әлејһи сәлам) заманында Гуран ајәләринин бәзиләри бу даһи инсанлар тәрәфиндән тәфсир едилмишдир. Анҹаг Гуранын әксәр ајәләри Ислами һәдисләрә әсасән алимләр тәрәфиндән тәфсир едилмишдир. Бу мүгәддәс “Бисмиллаһ” кәлмәсини тәфсирчиләр ”Бағышлајан вә Меһрибан Аллаһын ады илә” тәфсир едирләр.\n“Бисмилләһир-Раһмәнир-Раһим!” кәлмәси Пејғәмбәрә (сәлләллаһу әлејһи вә алиһ) 114 дәфә назил олмушдур. 113 сурәдә башланғыҹ кими ишләнмишдир вә “Төвбә” сурәсиндә “Бисмилләһир Раһмәнир Раһим” башланғыҹда ҝәлмәсә дә, “Нәмл” сурәсиндә башланғыҹда ҝәлмәклә јанашы, ајәләрин бириндә дә бу мүбарәк ҹүмлә ишләнмишдир вә Гуран үзрә үмуми 114 едир. “Бисмилләһир-Раһмәнир-Раһим” “Һәмд” сурәсинин бир һиссәси һесаб едилир. Әҝәр кимсә намаз вахты вә ја намаздан гејри һалда “Һәмд” сурәсини демәк истәсә вә “Бисмилләһир-Раһмәнир-Раһим!” ајәсини демәсә, сурәни нагис демиш олар. Чүнки бу ајә “Фатиһә” сурәсинин бир һиссәсини тәшкил едир.\n“Бисмилләһир-Раһмәнир-Раһим!” ҹүмләси илк дәфә олараг Пејғәмбәрә (сәлләллаһу әлејһи вә алиһ) “Әләг” сурәси назил олан заман назил олмушдур. Кулејни Имам Садигдән (әлејһи сәлам) нәгл едир ки, бүтүн сәма китабларынын башланғыҹы “Бисмилләһир-Раһмәнир-Раһим!” олмушдур. “Бисмилләһ” мүсәлманлар үчүн Ислам дининин нишанәси вә шүарыдыр. Ону јүксәк сәслә демәк иманын нишанәси һесаб едилир. Пејғәмбәри-Әкрәм (сәлләллаһу әлејһи вә алиһ) Гураны тилавәт едән заман “Бисмилләһ” кәлмәсини јүксәк сәслә дејәрди. Тәфсирчиләр бу фикирдәдирләр ки, “Бисмилләһир-Раһмәнир-Раһим!” һәр дәфә назил олан заман јени бир мәна ҝәтирирди. Сурәләрин мәзмуну фәргләндији кими “Бисмилләһир-Раһмәнир-Раһим!”ин мәнасы да фәргләнир.\nСүбһан Аллаһ “Фатиһә” сурәсини “Бисмилләһир-Раһмәнир-Раһим!” илә башлајараг, бизә буну өјрәтди ки, Аллаһа ибадәт вә һәмд дә Аллаһын ады илә башламалыдыр ки, мәгсәдинә чата билсин. Мәлумолурки, әҝәрибадәтидәАллаһынадыиләбашламасаг, мәһволарвәмәгсәдинәчатабилмәз. Јәни, ошејки. Аллаһынадыиләбашланмазса, давамлыолмаз. ИмамСадиг (әлејһисәлам) бујурур: “ҜүнаһгапыларыныАллаһынадынычәкмәкләбағлајынвәитаәтгапыларыны “Бисмилләһ” дејәрәкачын”.\nҺәзрәт (әлејһи сәлам) башга јердә бујурур: “Сизләрдән кимсә әҝәр дәстәмаз алан заман “Бисмилләһир-Раһмәнир-Раһим!” демәзсә, шејтан она шәрик олар. Әҝәр јемәк јејәрсә, су ичәр вә палтар ҝејинәрсә вә Аллаһын адынын чәкилмәси лазым олан ишләрдә Аллаһын адыны чәкмәзсә, шејтан онда шәрик олар”.\n“Бисмилләһир-Раһмәнир-Раһим!” о гәдәр мүгәддәс бир сөздүр ки, инсанлар она һөрмәт етмәли вә ону тәсбиһ етмәлидирләр. Бу ады јаддан чыхартмаг олмаз вә лазым олан јерләрдә ондан гафил олмаг да олмаз.\nАллаһ Тәала бу ады һәм бәрәкәт мәнбәји етмиш, һәм тәсбиһ мәнбәји етмишдир.\nМүсәлман һејван кәсән заман “Бисмилләһир-Раһмәнир-Раһим!” демәлидир. Бу заман һәмин һејванын әти һалал олар, анҹаг әҝәр демәзсә, һәмин һејванын әти һалал олмаз.\nМүсәлман һәр бир ишиндә Аллаһы хатырламалыдыр. Јемәк јејәндә, јазы јазанда, јатаға ҝедән заман вә јатагдан галхан заман “Бисмилләһир-Раһмәнир-Раһим!” демәк лазымдыр.\nБәли, беләликлә ҝөрмәк олур ки, “Бисмилләһир-Раһмәнир-Раһим!” һәм мүбарәк Ислам дининин нишанәси вә һәм шүары, һәм Аллаһы тәсбиһ етмәк, һәм һәр бир ишин мәгсәдинә чатмасына зәманәтдир. Бу мүгәддәс ҹүмләни јаддан чыхартмајаг вә онун бәрәкәтиндән фајдаланаг.


Q=15	C=12	SS=3	LS=0	PS=3	DC=3	LC=0	SD=0	BS=0	G0=26	G1=13	G2=5	DLID=az_RU	BODY=Аллаһ Јәһушафат падшаһы горујур | Ушаглар үчүн Мүгәддәс Китаб һекајәләри\nЈеһова Јәһушафаты горујур\nЈәһуда падшаһы Јәһушафат өлкәдәки Баал гурбанҝаһларыны вә бүтләрини дағыдыр. Јәһушафат истәјир ки, халг Јеһованын ганунларыны билсин. Буна ҝөрә дә о, әмирләри вә лавилиләри Јәһуданын һәр јеринә ҝөндәрир ки, халга Јеһованын ганунларыны өјрәтсинләр.\nГоншу халглар Јеһованын јәһудалыларын тәрәфиндә олдуғуну билдикләринә ҝөрә ора һүҹум етмәјә горхурлар. Онлар һәтта Јәһушафат падшаһа бәхшишләр ҝәтирирләр. Анҹаг сонрадан муабиләр, әмуниләр вә Саир әразисинин сакинләри Јәһудаја гаршы мүһарибә елан едирләр. Јәһушафат баша дүшүр ки, Јеһованын көмәјинә мөһтаҹдыр. О, бүтүн кишиләри, гадынлары вә ушаглары Јерусәлимә топлајыр. Јәһушафат һамынын гаршысында дуа едиб дејир: «Јеһова, Сән олмасан, гәләбә газана билмәрик. Нә олар, бизә јол ҝөстәр».\nЈеһова онлара ҹаваб верир: «Горхмајын. Сизә көмәк едәҹәјәм. Сәф гурун, дуруб ҝөзләјин, ҝөрүн Јеһова сизи неҹә хилас едир». Ҝөрәсән, Јеһова онлары неҹә хилас едир?\nСәһәри ҝүн Јәһушафат мәзмур охујан кишиләр сечир вә онлара дејир ки, ордунун өнүндә ҝетсинләр. Онлар Јерусәлимдән чыхыб Тәгуһ адланан дөјүш мејданына ҝедирләр.\nМәзмур охујанлар Јеһоваја уҹадан һәмд едирләр. Јеһова Өз халгы үчүн дөјүшүр. О, әмуниләрлә муабиләр арасына гарышыглыг салыр. Онлар бир-бириләринә һүҹум едирләр. Дүшмәнләрин һамысы өлүр. Анҹаг Јеһова Јәһуда халгыны мүдафиә едир. Бүтүн гоншу халглар баш верәнләри ешидир вә билир ки, Јеһова Өз халгыны һәлә дә горујур. Јеһова өз халгыны неҹә хилас едир? Мүхтәлиф үсулларла. Һәм дә ки, буну етмәк үчүн Јеһованын инсанларын көмәјинә еһтијаҹы јохдур.\n«Бу дәфә сиз дөјүшмәјәҹәксиниз. Сәф гурун, дуруб ҝөзләјин, ҝөрүн Јеһова сизи неҹә хилас едир» (2 Салнамәләр 20:17)\nСуаллар: Јәһушафат неҹә падшаһдыр? Јеһова Јәһуданы неҹә горујур?\n2 Салнамәләр 17:1—19; 20:1—30


Q=14	C=12	SS=10	LS=0	PS=2	DC=2	LC=0	SD=0	BS=1	G0=37	G1=22	G2=15	DLID=az_RU	BODY=Исраил бөлүнүр. Јахшы вә пис падшаһлар | Мүгәддәс Китабын чатдырдығы хәбәр\nИсраил бөлүнүр. Узун илләр әрзиндә исраиллиләр үзәриндә бир чох падшаһлар һөкмранлыг едир вә онларын әксәријјәти имансызлыг тәзаһүр етдирир. Јерусәлим бабиллиләр тәрәфиндән дармадағын едилир\nЈЕҺОВАНЫН габагҹадан дедији кими, Сүлејманын һәгиги ибадәтдән үз дөндәрмәсиндән сонра Исраил ики јерә бөлүндү. Онун оғлу вә хәләфи Рәһабам сәрт адам иди. Буна ҹаваб олараг, Исраилин он гәбиләси үсјан галдырыб шимали Исраил падшаһлығы јаратды. Ики гәбилә исә Давудун Јерусәлимдәки тахтына садиг галараг ҹәнуби Јәһуда падшаһлығыны тәсис етди.\nҺәр ики падшаһлығын тарихи әсас етибары илә падшаһларынын имансызлыглары вә итаәтсизликләри уҹбатындан тәлатүмлү олмушду. Исраилин вәзијјәти Јәһуданынкындан да пис иди, чүнки онун падшаһлары лап әввәлдән јалан ибадәтә үз тутмушдулар. Бир чох пејғәмбәрләрин, һәтта өлүләри дирилдән Илјас вә Әлјәсәнин гүдрәтли ишләринә бахмајараг, Исраил јанлыш јолдан дөнмәди ки дөнмәди. Нәһајәтдә, Аллаһ шимал падшаһлығынын Ашшур тәрәфиндән дармадағын едилмәсинә јол верди.\nЈәһуда мөвҹудлуғуна Исраилдән тәхминән бир әср чох давам етди, анҹаг о да Аллаһын ҹәзасындан гача билмәди. Јалныз бир нечә Јәһуда падшаһы Аллаһын пејғәмбәрләринин хәбәрдарлығына ҹидди јанашды вә халгы Јеһоваја дөндәрмәјә чалышды. Мәсәлән,, Јушијјә падшаһ Јәһуданы јалан ибадәтдән тәмизләмәјә башлады вә Јеһованын мәбәдини бәрпа етди. Аллаһын Муса васитәсилә вердији Ганунун орижинал әлјазмасы тапыланда бу, Јушијјәјә ҝүҹлү тәсир етди. Бу сәбәбдән о, ислаһат ишләрини даһа да сүрәтләндирди.\nӘфсуслар олсун ки, Јушијјәнин хәләфләри онун ҝөзәл нүмунәсини изләмәдиләр. Буна ҝөрә дә Јеһова бабиллиләрә Јәһуданы истила етмәјә, Јерусәлими вә орадакы мәбәди јерлә-јексан етмәјә изин верди. Сағ галанлар исә Бабилә әсир апарылды. Аллаһ әсирлијин 70 ил сүрәҹәјини әввәлҹәдән билдирмишди. Јәһуда, вәд едилдији кими, халгын өз јурдуна гајытмасына гәдәр бүтүн бу вахт әрзиндә виранә галды.\nАнҹаг вәд едилмиш Хиласкар — Мәсиһ һакимијјәтә ҝәләнә кими Давудун сүлаләсиндән даһа һеч ким падшаһ кими идарә етмәјәҹәкди. Јерусәлимдә Давудун тахтында отуран падшаһлардан әксәријјәти гејри-камил инсанларын идарә етмәјә габил олмадығыны сүбут етди. Буна јалныз Мәсиһ гадирдир. Буна ҝөрә дә Јеһова Давудун тахтында отуран ахырынҹы падшаһа белә демишди: «Таҹы башындан ҝөтүр... Гануни саһиби ҝәләнәдәк о, һеч кимин олмајаҹаг. Ону гануни саһибинә верәҹәјәм» (Һизгијал 21:26, 27).\n1 вә 2 Падшаһлар; 2 Салнамәләр 10—36-дәк фәсилләринә вә Әрәмја 25:8—11 ајәләринә әсасланыб.\nНеҹә олду ки, Исраил бөлүндү вә бу ики падшаһлыгла нә баш верди?\nДавудун сүлаләси илә нә баш верди вә нә үчүн?\nЈунусун һекајәсиндән Јеһова һагда нә өјрәнирик? (Чәрчивәјә бахын.)\nБөлүнмүш падшаһлыг заманы Аллаһ Јунуса узаг Нејнәва шәһәринә ҝедиб оранын гәддар сакинләринә һөкм хәбәрини чатдырмағы тапшырды. Нејнәваја ҝетмәк әвәзинә, Јунус әкс истигамәтә ҝедән ҝәмијә минди. Нәтиҹәдә, гејри-ади һадисә баш верди — Аллаһын һөкмү илә нәһәнҝ балыг Јунусу удду. Балығын гарнында Јунус Јеһоваја дуа етди. Јеһованын әмри илә балыг ону гуруја гајтарды. Сонра Јунус тапшырығыны јеринә јетирмәјә ҝетди.\nАллаһ Јунуса итаәткарлыг дәрси вердикдән сонра икинҹи проблем үзә чыхды: Јунус нејнәвалылара тәблиғ етди, лакин төвбә етдикләри үчүн Аллаһ мәрһәмәт ҝөстәриб онлары ҹәзаландырмајанда бу, Јунусун һеч хошума ҝәлмәди. Аллаһын она даһа мәрһәмәтли олмағы өјрәтмәк мәгсәдилә икинҹи дәфә неҹә мөҹүзә ҝөстәрдијини ҝөрмәк үчүн бу мараглы китабы охујун.\nСхем: Јәһуда вә Исраил падшаһлары вә пејғәмбәрләр (ІІ һиссә)\nЗаман хәтти. Пејғәмбәрләрин дөврү: б. е. ә. 997 — б. е. ә. 800-ҹү илләр.


Q=1	C=0	SS=0	LS=1	PS=0	DC=0	LC=0	SD=0	BS=0	G0=77	G1=58	G2=21	DLID=az_RU	BODY=-СИЈАСИ РәҺБәРЛИК - Аллаһын елчиси\n1-СИЈАСИ әН’әНәЛәРИН ИСәТЈИР\nИнсанын өзүнүн өдәмәјә гадир олмадығы еһтијаҹларыны дин өдәјә билирсә, о динин мә’насы вар. Бәшәр һәјаты иҹтимаиләшдикдән сонра бу һәјатын давамы вә низамланмасы үчүн сијасәтә еһтијаҹ јаранды. Иҹтимаи һәјат сијаси әсасларсыз јашаја билмәз. Низамсызлыг бу ишә әнҝәлдир. Она ҝөрә дә сијасәтин ролуну бүтүн ҹәмијјәтшүнаслар гәбул етмишләр. Әлбәттә сијасәтин һүгуг, демократија вә с. саһәләри үзрә ҝениш мүзакирәләр зәруридир. Амма бу мәсәлә мөвзумуздан кәнардыр.\nМөвзујла әлагәли суал будур ки, ҹәмијјәтин сијаси гурулушу һансы јолла формалашмалыдыр? Бу ишдә илаһи вәһјә еһтијаҹ вармы? Јохса инсан тәҹрүбә, ағыл, чалышмаг јолу илә бу мәгсәдә наил ола биләр? әҝәр инсан бу иши баҹарсајды, һөкумәт вә сијасәт пејғәмбәрләрин мәгсәдләриндән олмазды. Беләҹә, чарәсиз олараг вәһјә үз тутулур. Вәһј диҝәр һүгуглар, әһкам кими сијаси һүгуглар да тәгдим етмәлидир. Мөвзунун бир гәдәр ајдынлашмасы үчүн бә’зи ујғун бахышлара тохунуруг.\nДиҝәр дүшүнҹә саһибләринин сон дөврә мәхсус бахышларындан бири секулјаризмдир. Ады дилләрдә, гәләмләрдә тез-тез хатырланан бу бахыш бә’зи гәрб зијалылары тәрәфиндән тәсдиг едилир. Гәрб фәлсәфәсиндә дә бу барәдә сөһбәтләр вар. Амма бу бахышын истәкләрини јалныз гәрбә аид етмәк олмаз. Секулјаризм тәҹрүбә вә дүнјәви биликләрин ҝөстәришләринә әсасланараг ҹәмијјәтә сијаси рәһбәрлији иҹтимаи тәҹрүбәнин өһдәсинә бурахыр.\nБу инама ҝөрә сијасәт тамамилә инсан ишидир. Онун сәнәт вә технолоҝија кими бәшәр елминдә мәһдудлашдырыр, дини мәс’улијјәт вә рисаләтлә әлагәләндирмирләр. Она ҝөрә дә дини сијасәтдән ајры билирләр вә динсиз тә’бирләрдән истифадә едирләр. Секулјаризм әсасән һөкумәт диндән фајдаланмыр вә сијаси гурулуш дини өлчүләрә әсасланмыр.\nДиҝәр бир дәстә динә јад мүнасибәтдә олмаса да, диндә јадмүнасибәтлидир. Демәк олар ки, онларын дүшүнҹәси гәрб мәдәнијјәтинин мүтләг азадлыг идејасындан тә’сирләнмишдир. Онлар дини сечим ады алтында дини бир башга ҹүр изаһ едирләр. Сијаси әсаслар һаггында дејирләр: «Бу ишә мүдахилә етмәк динә јарашмаз. Динин һәдәфи даһа да бөјүкдүр. Динин мәгсәди инсанын сәадәти, әгидәсинин ислаһы, ахирәтдир. Динин садә ишләрә гарышмаға еһтијаҹы јохдур. Дин ахирәт мәсәләсидир. Динин мүһүм мәс’улијјәти вардыр вә бу мәс’улијјәт ахирәт һәјатынын тә’мини әбәди һәјатдыр. Илаһи пејғәмбәрләрин дә һәјаты буна мисалдыр. Пејғәмбәрләр иҹраат вә сијаси ишләрә гарышмамышлар. Пејғәмбәрдән (с) сонра имамлар (ә) да сијаси ишләрә мүдахилә етмәмишләр. Дини мәнбәләрдә дә сијаси мәсәләләрә тохунулмур. Гур’ан пејғәмбәрләрин мәгсәди кими инсанларын инам вә әхлагынын ислаһыны ҝөстәрир. Сијасәтин диндән олмасы һеч бир рәвајәтлә тәсдигләнмәмишдир. Дин инсанлара әкинчилији өјрәтмәдији кими, сијасәти вә идарәчилији дә өјрәтмир!\nСијасәтә мүнасибәтдә бу ики бахыш арасында елә бир фәрг јохдур. Һөкумәт һаггында данышыланда бунун дини мәс’улијјәт билмирләр. Әслиндә һәр икисинин шүары дини сијасәтдән ајры билир. Бунунла белә онлар арасында мөвзумуза аидијјаты олмајан фәргләр дә вардыр.\nБә’зиләринин дини рәнҝ вермәк истәдикләри, бәлкә дә дини һөвзәләрдә һавадарлары олан үчүнүҹ бахыш дини сијасәт, тәҹрүбәјә әсасланма вә халгын иштиракынын синтезидир. Бу бахыша ҝөрә ҹәмијјәтә сијаси рәһбәрлик пејғәмбәр вә ја мә’сум имам заманында онларын ишидир. Лакин имамын олмадығы бизим дөврүмүз кими бир дөврдә сијаси рәһбәр дини ҝөстәришләр әсасында халг тәрәфиндән сечилмәлидир. Һөкумәт вә һакимин сечилмәсиндә башлыҹа рол халга мәхсусдур. Дини ҝөстәришләр сијаси рәһбәрин шәртләрини ајдынлашдырмагдыр. Бу вахт рәһбәрлијин әсасы халгын сечкиси илә формалашыр вә бу сечки рәһбәрин тә’јини үчүндүр. Бу вахт халга рәһбәрлик халг тәрәфиндән олур. Бу рәһбәрлик әслиндә халг тәрәфиндән тапшырылыр вә демәк олар ки, милләт вәкиллији кимидир. Бу һөкумәт халга ујғунлашдырылмыш илаһи һөкумәтдир. Әлбәттә ки, бу бахышын призмасындан һәр шеј дин чәрчивәсиндә ҝөрүнүр вә сијаси һакимијјәт илаһи бир һакимијјәт олур. Бу бахышы гәбул етмәклә исламијјәт вә сијаси гурулуш арасында ујғунлуг јараныр. Бу үч бахыш арасында үчүнҹү бахыш әввәлки ики бахышдан әсаслы шәкилдә фәргләнир. Әввәлки ики бахыша ҝөрә сијаси һакимијјәтин динә еһтијаҹы јохдур вә сијаси әсаслар халгын истәјинә ујғун формалашыр. Лакин үчүнҹү бахыша ҝөрә сијаси һакимијјәт динин тәсдиги илә реаллаша биләр вә онун фәалијјәти дини өлчүләрлә низамланыр. Бу үч бахышын охшар, мүшрәтәк ҹәһәти будур ки, һәр бир сијаси гурулушун формалашмасыны халгын ихтијарына верир вә халгын сечкисини әсас ҝөтүрүр.\nБиринҹи вә икинҹи бахышдан бу ҝүнкү бахымдан һансыса һүгуги әсаслар мөвҹуд олар биләр. Лакин бу бахышларда дини өлчүләрдән данышмаға белә дәјмәз. Лакин үчүнҹү бахышы кимсә гајдаја салмаг, ону сүбут етмәк истәсә, јол тапа биләр. Бу дини сијаси гурулушла демократијанын бирлији вә сијаси сәһнәдә халгын иштиракы илә мүмкүндүр. (сон ҹүмләнин мә’насы?).\nДөрдүнҹү бахыша ҝөрә һөкумәтин тәшкили вә дини-сијаси әсаслар «вилаји»дир. Бу бахыш ҹәмијјәтин сијаси әсасларыны инсанын иҹтимаи һәјатынын зәрурәтләриндән билир. Бәшәр бу еһтијаҹы тә’мин етмәјә гадир дејил. Онун үсулуну, рәһбәрләрини дә Аллаһ-таала тә’јин етмәлидир. Бу бахыша ҝөрә сијаси һакимијјәт Аллаһын тәсдиги илә гануниләшир вә бу ишдә халгын сечиминин һеч бир ролу јохдур. Лакин бу ишин ҝерчәкләшмәси вә гәбулу халгын өһдәсинәдир.\nБу бахышын нәзәринҹә дини һөкумәт гурулушуну гәбул едән әксәријјәтин (мәһшур шиә фәгиһләринин) рә’јинә ујғун халг үзәриндә Аллаһ һакимијјәти гурулмалыдыр. Бу гурулуш халгын һүгугларыны вә азадлыгларыны демократијадан дәфәләрлә үстүн тә’мин едир. Бу гурулушун тәшкилиндә јох, гәбулунда халгын хүсуси ролу гејд едилир. Бәс бу һакимијјәтин республика, демократија, сечкиләрлә нә кими әлагәси вардыр? Бу барәдә ҝениш сөһбәт бизим мөвзумуздан кәнардыр. Садәҹә, дөрдүнҹү бахышы – сијаси һакимијјәтин вәһј јолу илә тә’јининин сүбуту үчүн дәлилләр ҝәтирәҹәјик. Бу дәлилләрдән әввәл бир нечә мүһүм нөгтәјә диггәт јетирмәклә јолу һамарлашдыраҹағыг.\nәввәлҹә ајдынлашдырылмалыдыр ки, сијаси ән’әнәләрин вәзифәси нәдир? Ҹәмијјәт һөкумәт гурулушундан нә ҝөзләјир? Бу еһтијаҹы бәшәри бир һөкумәт гурулушу тә’мин едә биләрми, јохса дини бир гурулуша еһтијаҹ вар? Бә’зиләри халгын сијаси гурулушдан истәкләрини белә бәјан едирләр: Сијаси гурулушун вәзифәси ҹәмијјәтин мәдәни, иҹтимаи вә игтисади истәкләрини тә’мин етмәкдир. Јә’ни рәһбәрлик ҹәмијјәти һәртәрәфли тәкамүлә доғру апармалыдыр. Бәндләр тикилмәли, әкинәҹәкләрә су верилмәли, һејвандарлыға јардым ҝөстәрилмәли, мә’дәнләр чыхарылмалы, сағламлыг үчүн тәдбирләр ҝөрүлмәли, елм вә сәнәтин, технолоҝијанын тәрәггисинә наил олмалы, аҹлыг вә јохсуллуг арадан галдырылмалы, мәдәни вә игтисади дирчәлиш әлдә едилмәлидир. Нәһајәт халгын рифаһы вә ҹәмијјәтин тәрәггисинә наил олунмалыдыр.\nБашга сөзлә, сијаси ән’әнәләр халгы рифаһа чатдырмалыдыр. Белә бир сијаси һакимијјәт алтында халг истәдији заман илаһи динә говуша биләр, һәм дүнја, һәм дә ахирәт сәадәтинә чатар. Она ҝөрә дә иҹтимаи вә сијаси тәдбирдә илкин олараг сијаси һакимијјәт ҹавабдеһдир.\nәҝәр бир гурулуш бүтүн бу садалананларла кифајәтләнсә иди, диҝәр әввәлки ики идеолоҝијанын нүмајәндәләри е’тираз едәрдиләр ки, бүтүн бу дејиләнләрин вәһјә нә дәхли вар вә вәһј нәјә ҝәрәкдир? (Иҹтимаи тәҹрүбәјә әсасланан јоллар бәшәријјәтин вәһјә олан еһтијаҹыны арадан галдырыр).


Q=3	C=3	SS=2	LS=0	PS=0	DC=0	LC=0	SD=0	BS=2	G0=175	G1=121	G2=42	DLID=az_RU	BODY=Рут вә Наимә — «сән һара ҝетсән, мән дә ора ҝедәҹәјәм» | Әсил иман\n«Сән һара ҝетсән, мән дә ора ҝедәҹәјәм»\n1, 2. а) Рутла Наимәнин сәфәрини тәсвир един. б) Нәјә ҝөрә онлар дәрдлидирләр? в) Бу сәфәр онларын һәр бири үчүн һансы мәнаны дашыјыр?\nРУТ гајынанасы Наимә илә күләкли, дәрәли-тәпәли Муаб чөллүјүндән кечән јолла ҝедир. Онлар уҹу-буҹағы ҝөрүнмәјән бу јердә ики гара нөгтә кими ҝөрүнүрләр. Ҝүн батмаг үзрәдир. Рут гајынанасына баха-баха дүшүнүр ки, артыг ҝеҹәләмәк үчүн бир јер тапмаг лазымдыр. О, гајынанасыны ҹанындан артыг севир, онун јолунда һәр шејә һазырдыр.\n2 Бу гадынларын икиси дә дәрдлидир. Наимә нечә илләрдир ки, дулдур. Инди дәрдинин үстүнә бир дәрд дә ҝәлиб, бу јахынларда оғуллары Килјунла Мәһлуну итириб. Рутун да дәрди бөјүкдүр, чүнки Мәһлун онун әри иди. Рутла гајынанасы Исраилин Бејтләһм шәһәринә ҝедирләр. Онлар ејни јерә ҝетсәләр дә, бу сәфәр һәр бири үчүн фәргли мәна дашыјыр. Наимәни гаршыда доғма јурду, Руту исә намәлум һәјат ҝөзләјир. Рут һәр шејини — гоһум-әгрәбасыны, доғма јурдуну, адәт-әнәнәләрини вә аллаһларыны архада гојуб ҝедир. (Рут 1:3—6 ајәләрини оху.)\n3. Бизә Рутун иманыны өрнәк ҝөтүрмәјә нә көмәк едәҹәк?\n3 Ҝөрәсән, нәјә ҝөрә бу ҹаван ҝәлин һәр шејини гојуб ҝедир? Јени һәјата башламаг вә Наимәнин гејдинә галмаг үчүн Рут һарадан ҝүҹ тапаҹаг? Бу суалларын ҹавабы бизә һәјатын чох саһәсиндә муаби Рутдан өрнәк ҝөтүрмәјә көмәк едәҹәк. (Һәмчинин « Кичик шаһ әсәр» адлы чәрчивәјә бах.) Амма әввәлҹә ҝәлин ҝөрәк, онлар нәјә ҝөрә бу узун сәфәрә, Бејтләһмә јола чыхыблар.\nАиләни сарсыдан бәла\n4, 5. а) Нәјә ҝөрә Наимәҝил Муаба көчмүшдүләр? б) Муабда Наимә һансы чәтинликләрлә гаршылашмышды?\n4 Рут Өлү дәнизин шәргиндә јерләшән кичик Муаб дијарында бөјүјүб боја-баша чатмышды. Бу бөлҝәнин әксәр һиссәсини сејрәк мешәләрдән ибарәт һүндүр јајлалар вә онлары бир-бириндән ајыран дәрин вадиләр тәшкил едирди. Муаб бәрәкәтли бир дијар иди. Һәтта Исраилдә гытлыг һөкм сүрән вахт өз бәрәкәтини итирмәмишди. Рут әри Мәһлунла вә онун аиләси илә елә бу гытлыг заманы таныш олмушду (Рут 1:1).\n5 Наимәнин әри Әлимәлик Исраилдәки гытлыг уҹбатындан арвадыны вә ики оғлуну ҝөтүрүб гүрбәт елә, Муаб дијарына көчмүшдү. Сөзсүз ки, бу көч бүтүн аиләнин иманыны тәһлүкә алтына гојмушду, чүнки Гануна ҝөрә, һәр бир исраилли Јеһова Аллаһын сечдији мүгәддәс јердә мүнтәзәм олараг Она ибадәт етмәли иди (Ган. 16:16, 17). Наимә өз иманыны горујуб-сахламышды. Амма бир ҝүн о, ағыр зәрбә алды, әри Әлимәлик вәфат етди (Рут 1:2, 3).\n6, 7. а) Нә үчүн тәхмин едә биләрик ки, оғулларынын муаби гадынларла евләнмәси Наимәни нараһат етмишди? б) Наимәнин ҝәлинләри илә рәфтары нә үчүн тәгдирәлајигдир?\n6 Бу азмыш кими, Наимә бир зәрбә дә алды, оғлунун икиси дә муаби гызла евләнди (Рут 1:4). Наимә билирди ки, улу бабалары Ибраһим пејғәмбәр оғлу Исһагы өз халгындан олан, Јеһова Аллаһа ибадәт едән гызла евләндирмәк үчүн әлиндән ҝәләни етмишди (Јар. 24:3, 4). Мусанын Ганунунда да јазылмышды ки, исраиллиләр јаделли халглара нә гыз вермәли, нә дә онлардан гыз алмалыдырлар. Јохса онлар Аллаһдан узаглашыб, бүтләрә ситајиш едәрдиләр (Ган. 7:3, 4).\n7 Амма буна бахмајараг, Мәһлун вә Килјун муаби гыз алдылар. Бәлкә дә Наимә бу евлилијә разы олмамышды, бунунла белә, ҝөрүнүр, ҝәлинләри Рутла Орпаја мәһәббәт вә меһрибанлыг ҝөстәрмәјә чалышырды. Ола билсин, о үмид едирди ки, бәлкә, бир ҝүн онлар да Јеһова Аллаһа ибадәт едәрләр. Бу барәдә дәгиг мәлуматымыз олмаса да, бир шеји әминликлә дејә биләрик ки, ҝәлинләри ону севирди. Онларын арасындакы исти мүнасибәт башларына ҝәлән бәлаја таб ҝәтирмәјә көмәк етмишди. Белә ки, бу ҹаван ҝәлинләрин һәр икиси дүнјаја өвлад ҝәтирмәмиш дул галмышды (Рут 1:5).\n8. Руту Јеһова Аллаһа нә ҹәлб етмишди?\n8 Рутун әввәлки дини она бу дәрдә дөзмәјә көмәк едә биләрдими? Чәтин ки. Муабиләр башда Кәмуш олмагла, чохсајлы аллаһлара ситајиш едирдиләр (Сај. 21:29). Онлар о дөврдәки башга динләрдә олдуғу кими, ушаглары гурбан ҝәтирмәк дә дахил, бир чох вәһши вә гәддар ајинләр иҹра едирди. Лакин Рут Мәһлунла Наимәдән ешитмишди ки, Исраилин Аллаһы Јеһова меһрибан вә мәрһәмәтли Аллаһдыр. Она ибадәт горхуја јох, мәһәббәтә әсасланыр. Өз аллаһлары илә Јеһова арасындакы фәрг Рута ҝүҹлү тәсир бағышламышды. (Ганунун тәкрары 6:5 ајәсини оху.) Рута үз верән ағыр итки јәгин ону Наимәјә даһа да јахынлашдырмышды. Јашлы гајынанасы Гүдрәт Саһиби Јеһовадан, Онун харигүладә ишләриндән, халгына мәһәббәтиндән, мәрһәмәтиндән данышанда о, диггәтлә гулаг асырды.\nДар ҝүндә Рут Наимәјә даһа да јахын олду\n9-11. а) Наимә, Рут вә Орпа нә гәрара ҝәлдиләр? б) Онларын башына ҝәлән бәлалардан нә өјрәнирик?\n9 Наимәнин гулағы сәсдә иди, ел-обасындан хәбәр ҝөзләјирди. Ҝүнләрин бир ҝүнү, јәгин ки, бир таҹирдән, Исраилдә аҹлығын битдијини ешитди. Јеһова халгына нәзәр салыб, Бејтләһм јенидән өз адыны (мәнасы «чөрәк еви») доғрулдуб. Беләликлә, Наимә доғма јурдуна гајытмаг гәрарына ҝәлди (Рут 1:6).\n10 Бәс Рутла Орпа нә едәҹәк? (Рут 1:7). Башларына ҝәлән бәла онлары Наимә илә даһа да доғмалашдырмышды. Амма Руту гајынанасына доғмалашдыран тәкҹә бу дејилди. Наимә меһрибан мүнасибәти вә Јеһова Аллаһа ҝүҹлү иманы илә Рутун үрәјини фәтһ етмишди. Беләҹә, бу дул гадынларын үчү дә Јәһудаја јола дүшдү.\n11 Бу әһвалатдан ҝөрүнүр ки, пис адамын да, јахшы адамын да башына бәла ҝәлә биләр (Ваиз 9:2, 11). Һәмчинин бурадан өјрәнирик ки, итки үз верәндә тәсәлли үчүн әтрафымыздакы инсанлара, әләлхүсус да, Наимәнин ибадәт етдији Аллаһа, Јеһова Аллаһа пәнаһ ҝәтирәнләрә үз тутмалыјыг (Мәс. 17:17).\n12, 13. а) Нәјә ҝөрә Наимә Рутун вә Орпанын өз евләринә гајытмасыны истәјир? б) Рутла Орпа әввәлҹә нә дејир?\n12 Муабдан узаглашдыгҹа Наимә нараһат олмаға башлајыр. Јаны илә ҝедән ҝәлинләри барәдә, она вә оғулларына ҝөстәрдикләри мәһәббәт барәдә дүшүнүр. Онлара јүк олмаг истәмир, онсуз да онлара чәтиндир. О дүшүнүр: «Онлар ел-обаларыны гојуб мәнимлә Бејтләһмә ҝетсәләр, онлара нә ҝүн ағлајаҹағам?»\n13 Наимә ҝәлинләринә дејир: «Гајыдын, ананызын евинә ҝедин. Гој Јеһова мәрһумлара вә мәнә ҝөстәрдијиниз мәһәббәтин әвәзиндә сиздән мәһәббәтини әсирҝәмәсин». Һәмчинин онлара Јеһовадан јени аилә, јени һәјат диләјир. Мүгәддәс Китабда дејилир: «Сонра о, ҝәлинләрини өпдү вә онлар һөнкүр-һөнкүр ағламаға башладылар». Инди баша дүшмәк олар нәјә ҝөрә Рутла Орпа Наимәни бу гәдәр чох севир. Чүнки о, гајғыкеш вә меһрибандыр. Наимәнин сөзләриндән сонра һәр икиси исрар етмәјә башлајыр: «Јох, биз дә сәнинлә халгынын јанына ҝедирик» (Рут 1:8—10).\n14, 15. а) Орпа һансы гәрара ҝәлир? б) Руту ҝери гајтармаг үчүн Наимә ону неҹә дилә тутур?\n14 Амма Наимәни фикриндән дашындырмаг елә дә асан дејил. О, ҝәлинләрини баша салмаг истәјир ки, Исраилдә онларын гајғысына гала билмәјәҹәк. Чүнки онун нә гејдинә галан әри вар, нә онлары алаҹаг башга оғуллары, нә дә јенидән әрә ҝедиб ушаг доғмаға үмиди. Наимә дејир ки, онлара бир ҝүн ағлаја билмәдији үчүн үрәји ағрыјыр. Онун сөзләри Орпанын ағлына батыр. Муабда онун анасы, гоһум-әгрәбасы вә ата еви вар. Ҝөрүнүр, ән јахшысы Муабда галмагдыр. Беләҹә, Орпа гүссә ичиндә гајынанасыны өпүб видалашыр вә ҝери гајыдыр (Рут 1:11—14).\n15 Бәс Рут нә едәҹәк? Наимәнин сөзләри она да аиддир. Мүгәддәс Китабда дејилир: «Рут исә онунла галды». Јәгин Наимә јолуна давам едәндә Рутун архадан ҝәлдијини һисс едир вә ону дилә тутур: «Бах, дул галмыш елтин өз халгынын, өз аллаһларынын јанына гајытды. Сән дә онунла гајыт» (Рут 1:15). Наимә бу ајәдә ваҹиб бир фикри вурғулајыр. Орпа тәкҹә халгынын јанына јох, «аллаһларынын» да јанына гајытды. О, Кәмуша вә башга аллаһлара гуллуг етмәји сечди. Бәс Рут?\n16-18. а) Рутун мәһәббәти нәдән ҝөрүнүр? б) Мәһәббәтлә бағлы Рутдан нә өјрәнирик? (Һәмчинин Рутла Наимәнин тәсвир олундуғу шәклә бах.)\n16 Бу чөл-бијабанда Наимәјлә тәкбәтәк галан Рут онун ҝөзләринә баханда дүзҝүн гәрар вердијинә бир даһа әмин олур. Рут Наимәјә вә онун ибадәт етдији Аллаһа һәдсиз мәһәббәт бәсләјир. О дејир: «Сәни атыб ҝетмәји, ҝери гајытмағы мәндән истәмә. Сән һара ҝетсән, мән дә ора ҝедәҹәјәм, һарада галсан, орада галаҹағам, халгын халгым олаҹаг, сәнин Аллаһын мәним Аллаһым олаҹаг. Сән һарада өлсән, мән дә орада өләҹәјәм вә мәни орада дәфн едәҹәкләр. Әҝәр өлүмдән башга бир шеј мәни сәндән ајырарса, гој Јеһова ҹәзамы версин» (Рут 1:16, 17).\n«Халгын халгым олаҹаг, сәнин Аллаһын мәним Аллаһым олаҹаг»\n17 Рутун бу сөзләринин үстүндән үч мин ил кечиб, амма бу кәлмәләр һәлә дә чохларынын јаддашындадыр. Бу сөзләрдә мәһәббәт кими ҝөзәл хүсусијјәт өз әксини тапыр. Рутун мәһәббәти о гәдәр ҝүҹлү, о гәдәр сарсылмаз иди ки, Наимәјлә дүнјанын о башына белә, ҝетмәјә һазыр иди. Онлары јалныз өлүм ајыра биләрди. О, Муабда олан һәр шеји, һәтта әввәлләр ситајиш етдији аллаһлары белә, унутмаға һазыр иди. Наимәнин халгы онун халгы олаҹагды. Орпадан фәргли олараг, Рут там сәмимијјәтлә дејә биләрди ки, Наимәнин Аллаһы Јеһова онун да Аллаһы олаҹаг *.\n18 Беләҹә, Рутла Наимә Бејтләһмә узун сәфәрләрини икиликдә давам едирләр. Һесабламаја ҝөрә, онларын сәфәри бир һәфтә чәкә биләрди. Шүбһәсиз, онлар бу дәрдли вахтларында бир-биринә дајаг олмушдулар.\n19. Рутдан өрнәк алараг аилә үзвләримизә, достларымыза вә баҹы-гардашларымыза мәһәббәтимизи неҹә ҝөстәрә биләрик?\n19 Дүнјада елә адам јохдур ки, дәрди олмасын. Мүгәддәс Китабда бизим зәманә «сон дәрәҹә чәтин бир вахт» адланыр. Башымыза һәр ҹүр бәла ҝәлә биләр, әзизләримизи белә, итирә биләрик (2 Тим. 3:1). Бу ҝүн Рутда олан хүсусијјәт, мәһәббәт даһа ваҹибдир. Инсанлары бир-биринә сых бағлајан, араларында гырылмаз телләр јарадан мәһәббәт бу зүлмәт дүнјада инсаны јахшылыг етмәјә сөвг едән бөјүк гүввәдир. Бу хүсусијјәт бизә никаһда, аиләдә, достлуг мүнасибәтләриндә вә јығынҹагда ҝәрәкдир. (1 Јәһја 4:7, 8, 20 ајәләрини оху.) Биз өзүмүздә мәһәббәт јетишдирмәклә Рутдан өрнәк алмыш олуруг.\nРутла Наимә Бејтләһмдә\n20-22. а) Муабда башына ҝәләнләр Наимәјә неҹә тәсир едиб? б) О, башына ҝәләнләрлә бағлы нә дүшүнүр? (Һәмчинин Јагуб 1:13 ајәсинә бах.)\n20 Мәһәббәтдән данышмаг асандыр, әсас мәсәлә ону әмәлдә ҝөстәрмәкдир. Рут мәһз белә дә етди. О, тәкҹә Наимәјә јох, ибадәт етдији Јеһова Аллаһа да мәһәббәтини әмәлдә ҝөстәрди.\n21 Нәһајәт Рутла Наимә Бејтләһмә ҝәлиб чатыр. Бу кәнд Јерусәлимдән 10 километр ҹәнубда јерләшир. Ҝөрүнүр, бурада Наимәни вә онун аиләсини һамы таныјыр, чүнки һамы онун гајытмасындан данышыр. Ону ҝөрән гадынлар дејирләр: «Бу, Наимә дејил?» Бәли, Муабда јашадығы илләр ону чох дәјишиб. О илләрин ағры-аҹысы онун чөһрәсиндән, дурушундан сезилир (Рут 1:19).\n22 О, гоһум-әгрәбасына, гонум-гоншусуна һәјатын она неҹә ағыр зәрбә вурдуғундан данышыр. Дәрди елә бөјүкдүр ки, јазыг Наимә дејир: «Мәнә Наимә [мәнасы: «сәфам»] демәјин. Мәнә Мара [мәнасы: «аҹы»] дејин». Узун илләр әввәл јашамыш Әјјуб пејғәмбәр кими, Наимә дә дүшүнүр ки, башына ҝәлән бәдбәхтликләр Јеһова Аллаһдандыр (Рут 1:20, 21; Әјј. 2:10; 13:24—26).\n23. а) Рут нә һагда дүшүнүр? б) Мусанын Ганунунда касыбларла бағлы нә дејилир? (Һәмчинин һашијәјә бах.)\n23 Рутла Наимә Бејтләһмдә мәскунлашыр. Рут һәм өзүнү, һәм дә гајынанасыны доландырмаг барәдә дүшүнмәјә башлајыр. О өјрәнир ки, Јеһова Аллаһын Исраил халгына вердији Ганунда касыблара әл тутмаг бујрулур. Белә ки, касыблар бичин заманы бичинчиләрин ардынҹа ҝедиб јерә төкүлән вә гыраг-буҹагда битән сүнбүлләрдән башаг јыға биләрләр * (Лав. 19:9, 10; Ган. 24:19—21).\n24, 25. а) Рут Буәзин зәмисинә ҝирәндә нә едир? б) О дөврдә башаг неҹә јығылырды?\n24 Мүасир тәгвимлә тәхминән апрел ајыдыр. Арпа бичини башлајыб. Рут зәми-зәми дүшүб башаг јығмаг үчүн јер ахтарыр. Тәсадүфән Наимәнин әринин гоһуму Буәзин, зәнҝин бир торпаг саһибинин зәмисинә ҝирир. Гануна ҝөрә, Рутун иҹазә алмадан башаг јығмаға ихтијары вар. Лакин о, бичинчиләрин үстүндә дуран нәзарәтчидән иҹазә алыр вә дәрһал ишә башлајыр (Рут 1:22—2:3, 7).\n25 Ҝәлин тәсәввүр едәк: Рут бичинчиләрин ардынҹа ҝедир. Онлар орагла сүнбүл бичир, Рут исә әјилиб јерә дүшән вә бичинчиләрин бичмәдији сүнбүлләри јығыр, онлардан дәрз бағлајыр вә апарыб бир јерә јығыр ки, сонра дөјсүн. Бу, узун, јоруҹу ишдир, ҝүн гыздыгҹа адамы лап әлдән салыр. Рут исә дурмадан ишләјир. Тәкҹә алнынын тәрини силәндә вә ишчиләрин көлҝәләндији чардағын алтына ҝириб чөрәк јејәндә дајаныр.\nРут һәм өзүнү, һәм дә гајынанасыны доландырмаг үчүн ағыр вә ашағы сәвијјәли иши ҝөрүрдү\n26, 27. Буәз неҹә инсандыр вә о, Рутла неҹә рәфтар едир?\n26 Јәгин Рут ҝөзләмирди ки, кимсә она фикир верәр. Амма сән демә, она фикир верән вар имиш. Буәз Руту ҝөрүб нәзарәтчидән онун ким олдуғуну сорушур. Буәз мөмин инсандыр. О, ишчиләрини: «Јеһова голунуза гүввәт версин!» — дејиб саламлајыр. Ола билсин, онларын арасында ҝүнәмузд ишләјәнләр, һәтта јаделлиләр вар. Ишчиләр дә ону ејни ҹүр саламлајыр. Јеһова Аллаһы севән бу јашлы киши Рута ата кими јанашыр (Рут 2:4—7).\n27 Буәз Рута «гызым» дејә мүраҹиәт едир вә она дејир ки, бундан сонра да ҝәлиб онун зәмиләриндә башаг јығсын. Һәмчинин бичинчиләр ону инҹитмәсинләр дејә, гарабашларына јахын ишләмәји мәсләһәт ҝөрүр. Наһар вахты она јемәк верир. (Рут 2:8, 9, 14 ајәләрини оху.) Сонра ону тәрифләјиб үрәкләндирир. Ҝәлин ҝөрәк неҹә.\n28, 29. а) Рут неҹә ад газаныб? б) Рут кими Јеһова Аллаһа сығындығынызы неҹә ҝөстәрә биләрсиниз?\n28 Рут Буәздән она, јаделли бир гадына нәјә ҝөрә лүтф ҝөстәрдијини сорушур. Буәз исә ҹавабында Рутун гајынанасына етдији јахшылыглардан хәбәрдар олдуғуну сөјләјир. Јәгин Наимә Бејтләһм гадынларына Руту тәрифләјиб, бу да ҝәлиб Буәзин гулағына чатыб. Буәз буну да ешидиб ки, Рут өз аллаһларыны атыб Јеһова Аллаһа ибадәт едир. Буна ҝөрә дә белә дејир: «Гој Јеһова сәнә бунун әвәзини версин! Ганадлары алтына сығындығын Исраилин Аллаһы Јеһовадан бол-бол мүкафат аласан!» (Рут 2:12).\n29 Сөзсүз ки, бу сөзләр Руту чох үрәкләндирир! О, анасынын ганадлары алтына сығынан бала гуш кими Јеһова Аллаһа сығыныб. Рут бу хош сөзләрә ҝөрә Буәзә тәшәккүрүнү билдирир вә ахшама гәдәр зәмидә ишләјир (Рут 2:13, 17).\n30, 31. Биз зәһмәткеш олмагда, мәһәббәт ҝөстәрмәкдә вә нашүкүр олмамагда Рутдан неҹә өрнәк ала биләрик?\n30 Иманыны әмәлдә ҝөстәрән Рут мадди бөһранын һөкм сүрдүјү бу зәманәдә јашајан бизләрә ҝөзәл өрнәкдир. Рут фикирләшмирди ки, дул олдуғуна ҝөрә башгалары она көмәк етмәјә борҹлудур. Әксинә, онун үчүн едилән һәр шеји гијмәтләндирирди. Севимли гајынанасына бахмаг үчүн Рут сәһәрдән ахшама гәдәр јорулмадан ишләјирди вә бу иш ашағы сәвијјәли иш олса да, бундан утанмырды. Һәм дә Рут мәсләһәтә гулаг асды. Буна ҝөрә дә о, јахшы адамларын арасында ишләјирди вә она дәјиб-долашан јох иди. Башлыҹасы, о, һеч вахт јаддан чыхармырды ки, ән етибарлы сығынаҹаг Гајғыкеш Јарадан Јеһова Аллаһдыр.\n31 Ҝәлин Рут кими, биз дә мәһәббәт ҝөстәрәк, онун кими тәвазөкар, зәһмәткеш олаг вә һеч вахт нашүкүр олмајаг. Онда бизим дә иманымыз башгалары үчүн ҝөзәл өрнәк олар. Бәс Јеһова Аллаһ Рутла Наимәнин гајғысына неҹә галды? Нөвбәти фәсил бу суала ҹаваб верир.\nКичик шаһ әсәр\n«Рут» китабыны инҹи вә кичик шаһ әсәр адландырырлар. О, өзүндән әввәл ҝәлән вә һәмин дөврү тәсвир едән «Һакимләр» китабы гәдәр һадисәләрлә зәнҝин дејил (Рут 1:1). Ҝөрүнүр, һәр ики китабы Ишмуил пејғәмбәр јазыб. Мүгәддәс Китабы ардыҹыллыгла охујанда «Рут» китабынын лазыми јердә јерләшдијини ҝөрмәк олар. «Һакимләр» китабында нәгл олунан мүһарибәләрдән вә һәрби јүрүшләрдән сонра «Рут» китабыны охујанда адам баша дүшүр ки, Јеһова Аллаһ ҝүндәлик һәјатын чәтинликләри илә чарпышан динҹ инсанлары һеч вахт унутмур. Бир аиләнин һәјатындан бәһс едән бу һекајәдән мәһәббәт, сәдагәт вә иман кими ҝөзәл хүсусијјәтләр барәдә чох шеј өјрәнмәк олар. Бу һекајә һәмчинин әзизләрини итирән инсанлара дөзүм верир.\n^ абз. 17 Мараглыдыр ки, Рут диҝәр јаделлиләрдән фәргли олараг, садәҹә «Аллаһ» демәди, Аллаһын адыны чәкди. «Изаһлы Мүгәддәс Китаб»ын шәрһиндә дејилир: «Јазычы бу јолла јаделли гадынын тәк олан Аллаһа ибадәт етдијини вурғулајыр» («The Interpreter’s Bible»).\n^ абз. 23 Бу ганун Рутун вәтәниндәки ганунлардан фәргләнирди. О вахт Јахын Шәргдә дул гадынларла пис рәфтар едирдиләр. Бир мәнбәдә дејилир: «Гадын әри өләндә оғулларынын һимајәсинә кечирди. Оғуллары олмадыгда исә өзүнү ја көләлијә сатмалы, ја фаһишәлик етмәли, ја да өлмәли иди».\nРут Јеһова Аллаһа иманыны неҹә ифадә етди?\nРут мәһәббәтини неҹә ҝөстәрди?\nНәјә ҝөрә Јеһова Аллаһ Рутдан разы иди?\nҺансы саһәләрдә Рутун иманыны өрнәк ҝөтүрә биләрсиниз?


Q=5	C=0	SS=0	LS=5	PS=0	DC=0	LC=0	SD=0	BS=1	G0=13	G1=11	G2=4	DLID=az_RU	BODY=Nur-az.com - Нимеји-Шәбан – Әһли-Бејтин (ә) Гәдр ҝеҹәсидир\nНимеји-Шәбан – Әһли-Бејтин (ә) Гәдр ҝеҹәсидир\nГәдр ҝеҹәсиндән сонра ән фәзиләтли ҝеҹә - Нимеји-Шәбан ҝеҹәсидир\nИмам Заманын (ә.ф) дүнјаја ҝәлиши Јер әһли үчүн хејир вә бәрәкәт олдуғу үчүн, һәмин ҝүнүн бөјүк фәзиләтләри вардыр. О, Јер үзәриндә олан сонунҹу һүҹҹәтдир. 255-ҹи һиҹри-гәмәри илинин Шәбан ајынын 15-и сәһәри дүнјаја ҝөзләрини ачмышдыр.\nНимеји-Шәбан о мүбарәк ҝеҹәләрдәндир ки, Гәдр ҝеҹәсинә чох бәнзәрлији вардыр. Неҹә ки, Гәдр ҝеҹәсинин фәзиләтләри вардыр, Нимеји-Шәбан ҝеҹәсинин дә чох фәзиләтләри вардыр. Белә ки, Һәзрәт Пејғәмбәр (с) бујурур: “Аллаһ Нимеји-Шәбан ҝеҹәсиндә Кәләб гәбиләсинин гојунларынын түкү гәдәр бәндәләрини бағышлајар”.\nИмам Садиг (ә) бујурур: “Неҹә ки, Аллаһ Пејғәмбәрә (с) Гәдр ҝеҹәсини мәрһәмәт етмишдир, биз Әһли-Бејтә (ә) дә Нимеји-Шәбаны әта етмишдир”.\nИмам Багир (ә) бу ҝеҹә илә бағлы бујурур: “Гәдр ҝеҹәсиндән сонра ән фәзиләтли ҝеҹә - Нимеји-Шәбан ҝеҹәсидир. Аллаһ бу ҝеҹәдә Өз фәзлини бәндәләринә шамил едәр вә Өз кәрәми илә онлары бағышлајар. Она ҝөрә дә Сүбһан Аллаһа јахын олмаг үчүн бу ҝеҹәдә сәј ҝөстәрин. Чүнки Аллаһ анд ичмишдир ки, һеч бир диләјәни мәһрум етмәјәҹәкдир”. (Тебјан)\nАллаһын Пејғәмбәри (с) Нимеји-Шәбан ҝеҹәсиндә Аишәјә бујурур: “Нимеји-Шәбанда әҹәлләр јазылар, рузиләр бөлүнәр вә Аллаһ Тәала бу ҝеҹәдә Кәләб гәбиләсинин гојунларынын түкү гәдәр бәндәләри бағышлајар, мәләкләр дүнја сәмасына вә орадан да јерә назил оларлар. Әввәл Мәккәјә енәрләр”.\nМәсум Имамларымыз (ә) илә Гуран арасында сых рабитә вардыр. Имамлар (ә) өзләрини Гуранын јардымы илә таныдардылар. Гураны танытмаг үчүн дә өз һәгигәтләриндән данышардылар. Она ҝөрә дә онларын бирини о бири олмадан тәсәввүр етмәк олмаз. Бу ҝөзәл ҝеҹәдә Гураны унутмајаг вә онун бәрәкәтләриндән Гәдр ҝеҹәләриндә олдуғу кими, бу ҝеҹәдә дә фајдаланаг.


Q=2	C=0	SS=0	LS=0	PS=2	DC=0	LC=0	SD=0	BS=0	G0=28	G1=22	G2=10	DLID=az_RU	BODY=Иса пејғәмбәрин тәглид олунмалы хүсусијјәтләри | Иса пејғәмбәрин һәјаты\nИса пејғәмбәр камил инсан иди. О, инсанларын јашадығы ағры-аҹыларын, нараһатчылыгларын чохуну јашамамышды. Анҹаг, бунунла белә, онларын дәрдинә шәрик олурду. О, инсанлардан көмәјини әсирҝәмирди, һәтта илк бахышдан ваҹиб ҝөрүнмәјән шејләри белә, онлар үчүн едирди. Бәли, о, шәфгәт һиссиндән ирәли ҝәләрәк башгаларына көмәк едирди. Онун бу хүсусијјәти неҹә тәзаһүр етдирдији барәдә даһа дәриндән дүшүнмәк үчүн 32, 37, 57 вә 99-ҹу фәсилә бахын.\nИса Мәсиһ јашындан асылы олмајараг, һәр кәс үчүн әлчатан иди. Чүнки о, өзүнү чох мәшғул вә ваҹиб адам кими ҝөстәрмирди. Иса пејғәмбәр инсанлара сәмими мараг ҝөстәрдији үчүн онлар онун јанында өзләрини раһат һисс едирдиләр. Бу барәдә даһа әтрафлы 25, 27 вә 95-ҹи фәсилдән охуја биләрсиниз.\nДАИМА ДУА ЕДИН\nИса пејғәмбәр истәр тәкликдә, истәрсә дә давамчылары илә бир јердә олсун о, Аллаһа даима үрәкдән дуа едирди. О, јалныз јемәк вахты јох, һәр бир вәзијјәтдә дуа едирди. О, шүкран дуалары едирди, дуаларында Аллаһы уҹалдырды вә һәмчинин ҹидди гәрарлар вермәмишдән габаг Ондан рәһбәрлик диләјирди. Буну 24, 34, 91, 122 вә 123-ҹү фәсилдә ҝөрә биләрсиниз.\nИса Мәсиһ бәзән чох јорулурду вә ҝүҹ топламаг үчүн истираһәтә еһтијаҹ дујурду, анҹаг о, башгаларына ҝөрә өз истираһәтини гурбан верирди. О, илк нөвбәдә өзүнү јох, башгаларыны дүшүнүрдү. Бу саһәдә дә пејғәмбәр бизим үчүн ҝөзәл нүмунә гојуб. Иса Мәсиһи бу саһәдә неҹә тәглид едә биләҹәјимизи 19, 41 вә 52-ҹи фәсилдән өјрәнә биләрик.\nИса пејғәмбәр бағышламағын ваҹиб олдуғуну јалныз сөзләрлә демирди, о буну әмәлләри илә дә ҝөстәрирди. Пејғәмбәр һәм шаҝирдләрини, һәм дә башгаларыны дәфәләрлә бағышлајыб. Бу барәдә дәриндән дүшүнмәк үчүн 26, 40, 64, 85 вә 131-ҹи фәсилләрә бахын.\nМүгәддәс Китабда габагҹадан пејғәмбәрлик олунмушду ки, әксәр јәһудиләр Мәсиһи гәбул етмәјәҹәкләр вә сонда дүшмәнләри ону өлдүрәҹәк. Белә ки, Иса Мәсиһ инсанлара көмәк етмәк үчүн өзүнү әзијјәтә вермәјә биләрди, амма о, белә етмәди. Әксинә, Мәсиһ дәридән-габыгдан чыхыб һәгиги ибадәти дирчәлтди. Бунунла Иса пејғәмбәр етинасызлыға вә һәтта тәгибләрә уғрајан бүтүн давамчыларына чалышган олмагда нүмунәдир. 16, 72 вә 103-ҹү фәсилләрә бахын.\nИса Мәсиһ гејри-камил инсанлардан, билик вә һикмәт дә дахил олмагла, чох саһәләрдә үстүн иди. Мәсиһ камиллијиндән ирәли ҝәләрәк физики вә әгли ҹәһәтдән мүкәммәл иди вә һеч ким бу саһәдә она чата билмәзди. Бунунла белә, о, чох садә инсан иди вә башгаларына хидмәт едирди. Сиз 10, 62, 66, 94 вә 116-ҹы фәсилдән буна даир чохлу нүмунәләр тапа биләрсиниз.\nБәзән һәвариләр вә башгалары онун сөзләринә мәһәл гојмурдулар вә ондан өрнәк алмырдылар. Белә мәгамлара о, онларла сәбирлә давранырды. Онлар Јеһова Аллаһы разы сала билсинләр дејә, о, сәбирлә онлары тәкрар-тәкрар өјрәдирди. Онун гојдуғу нүмунә үзәриндә дүшүнмәк үчүн 74, 98, 118 вә 135-ҹи фәсли охујун.


Q=3	C=3	SS=0	LS=0	PS=0	DC=0	LC=0	SD=0	BS=1	G0=74	G1=36	G2=8	DLID=az_RU	BODY=Nur-az.com - ҺӘЗРӘТ ӘЛИНИН (Ә) ШӘҺАДӘТИ\n27 Ијун 2016\nҺӘЗРӘТ ӘЛИНИН (Ә) ШӘҺАДӘТИ\n«Әҝәр бәла јер бәласы олса, мән тәкликдә ону дәф етмәјә гадирәм. Әҝәр бу сәманын гәзавү-гәдәридирсә, һөкмән јеринә јетмәлидир».\nҺәзрәт Әли (ә) өз шәһадәтиндән хәбәрдар иди. О, мүбарәк рамазан ҝүнләриндән бириндә минбәрдә икән әлини саггалына чәкәрәк бујурду: «Инсанларын ән залымы бу түкләри башымын ганына бојајаҹаг». Буна ҝөрә дә һәзрәт өмрүнүн сон ҝүнләрини өвладларындан биринин јанында кечирирди. Шәһадәт ҝеҹәси исә гызы Үммү-Ҝүлсүмүн гонағы иди.\nİфтар заманы үч тикә јемәк једи. Сонра ибадәтә дурду. Һәзрәт ҝеҹәдән сүбһәдәк тәшвиш ичиндә олду. Бәзән сәмаја бахыб улдузлары сејр едирди. Сүбһ чағы јахынлашдыгҹа һәзрәтин нараһатлығы да артырды. Белә ки, Үммү-Ҝүлсүм ондан сорушду: «Атаҹан, нә үчүн бу ҝеҹә бир белә нараһатсан?» Һәзрәт бујурду: «Гызым, мән бүтүн өмрүмү дөјүш сәһнәсиндә кечирмиш, адлы-санлы пәһләванларла мүбаризә апармышам. Белә шејләрдән горхмурам. Амма һисс едирәм ки, һагла ҝөрүш мәгамы јахындадыр».\nНәһајәт, һөвлнак ҝеҹә баша чатды. Евдә јува гурмуш гушлар евдән чыхмаг истәјән һәзрәтин гәдәмләри өнүндә ганад чалараг, санки ону ҝетмәкдән чәкиндирмәк истәјирдиләр. Һәзрәт бујурду: «Бу гушларын сәс-күјүнүн ардынҹа нөвһә авазлары уҹалаҹаг». Һәзрәтин сөзләри Үммү-Ҝүлсүмү пәришан етди. О, атасына белә деди: «Јахшы олар ки, тәк ҝетмәјәсән». Һәзрәт бујурду: «Әҝәр бәла јер бәласы олса, мән тәкликдә ону дәф етмәјә гадирәм. Әҝәр бу сәманын гәзавү-гәдәридирсә, һөкмән јеринә јетмәлидир».\nҺәзрәт мәсҹидә үз тутду. Дама чыхыб сүбһ азаныны елан етди. Сонра мәсҹидә дахил олду. Јатанлары ојатды. Сонра меһраба јахынлашды. Сүбһ нафилә намазына дурду. Сәҹдәјә ҝетдији вахт Әбдүррәһман ибн Мүлҹәм зәһәрли гылынҹы илә һәзрәтин мүбарәк башына бир зәрбә вурду. Ибн-Мүлҹәмин зәрбәси бир вахт Әмр ибн Әбдүвәдин вурдуғу зәрбәнин јеринә дүшдү. Һәзрәтин башы алнынадәк јарылды. Ибн-Мүлҹәм вә јолдашлары дәрһал гачдылар.\nҺәзрәт Әлинин (ә) мүбарәк башындан ган ахмаға башлады. Онун шәриф саггалы башынын ганына бојанды. Һәзрәт бујурду: «Анд олсун Кәбәнин Аллаһына, гуртулдум». Сонра һәзрәт бу ајәни тилавәт етди: «Сизи торпагдан јаратдым вә торпаға гајтарарам. Сонра јенидән торпагдан галдырарам». Бу вахт һәзрәт Ҹәбраилин јер илә ҝөј арасындан нида чәкдијини ешитди: «Анд олсун Аллаһа, һидајәт сүтунлары учулду, тәгва нишанәләри мәһв олду, халиглә мәхлуг арасындакы ән мөһкәм бағ гырылды. Пејғәмбәрин әмиси оғлу өлдүрүлдү. Һәзрәт Әли (ә) шәһадәтә чатды. Ән залымларын ән бәдбәхти ону шәһид етди».\nМәсҹиддә һај-күј гопду. Һәсән вә Һүсејн евдән мәсҹидә гачдылар. Бир груп адам да Ибн-Мүлҹәмин ардынҹа ҝедиб ону тутду. Һәсән вә Һүсејн һашимиләрин көмәји илә һәзрәти килимин үстүнә гојуб евә ҝәтирдиләр. Дәрһал һәким ардынҹа адам ҝетди. Һәким ҝәлдикдән сонра јараны мүајинә едиб јаранын сағалмаз олдуғуну билдирди. Чүнки һәзрәтин вурулдуғу гылынҹа зәһәр чәкилмишди.\nҺәзрәт Әли (ә) башгаларындан фәргли олараг өлүмүнүн лабүд олдуғуну ешитдикдә нараһат олмады. О, Һәсән вә Һүсејнә вәсијјәт едирди. Бәли, һәзрәт өлүмдән горхмурду. О дәфәләрлә бујурмушду ки, ушаг анасынын дөшүнә мүштаг олдуғу тәк о да өлүмә мүштагдыр.\nҺәзрәт Әли (ә) өмүр боју өлүмлә чарпышмышды. Дүшмәнләр һәзрәт Пејғәмбәрин (с) јатағыны гылынҹламаг истәдикләри вахт һәзрәтин (с) јериндә јатан Әли (ә) иди. Һәзрәт даим Ислам гәзаватларында олмуш, өлүмүн ҝөзүнә дик бахмышды. Һәзрәт бујурду ки, мәним үчүн фәрги јохдур ки, өлүм мәним сорағыма ҝәлә, ја мән өлүмүн сорағына ҝедәм». Һәзрәт (ә) Һәсән вә Һүсејнә белә вәсијјәт етди: «Сизә тәгвалы олмағы вә Аллаһдан горхмағы төвсијә едирәм. Дүнја сизин ардынызҹа ҝәлсә дә, сиз онун ардынҹа ҝетмәјин. Әлиниздән дүнја малы чыхдыгда тәәссүфләнмәјин. Доғру вә һагг сөз данышын. Ахирәт мүкафаты үчүн иш ҝөрүн. Залыма дүшмән, мәзлума јардымчы олун.\nСизә, бүтүн өвладларыма вә Әһли-бејтимә мәктубум јетишән һәр бир адама тәгваны, Аллаһдан горхмағы, һәјат ишләрини тәнзимләмәји, өз араларында сазиши вәсијјәт едирәм. Чүнки бабаныз Пејғәмбәрин белә дедијини ешитмишәм: «Ики нәфәр арасында сүлһ јаратмаг намаз вә оруҹдан үстүндүр». Јетимләрә мүнасибәтдә Аллаһдан горхун. Онларын ағзы үчүн нөвбә гәрарлашдырмајын (бәзән тох, бәзән исә аҹ олалар). Сизин диггәтсизлијиниз сәбәбиндән онлар заја чыхмасынлар. Гоншулара мүнасибәтдә Аллаһдан горхун. Онлары Пејғәмбәр тапшырмышдыр. Һәзрәт гоншулары елә тапшырарды ки, ҝүман едәрдик гоншу гоншудан ирс апараҹаг. Гурана мүнасибәтдә Аллаһдан горхун. Она әмәл етмәкдә сизи өтүб кечмәсинләр. Намаза мүнасибәтдә Аллаһдан горхун. Намаз динин сүтунудур. Кәбәјә мүнасибәтдә Аллаһдан горхун. Нә гәдәр ки, дирисиз, Аллаһ евини бош гојмајын. Әҝәр о бош галса, ҹәзада мөһләт алмајаҹагсыныз. Ҹиһада мүнасибәтдә Аллаһдан горхун. Малыныз, ҹаныныз, дилинизлә Аллаһ јолунда ҹиһад един. Әлагәләринизи горујун вә бир-биринизә бағышлајын. Бир-биринизә арха чевирмәкдән, бир-бириниздән ајрылмагдан чәкинин. Әмр бе мәруф вә нәһј әз мүнкәри (јахшыја әмр, писә гадаға) тәрк етмәјин. Јохса шәр адамлар сизә һаким олар. Бу һалда сиз Аллаһы чағырсаныз да, О сизин дуаларыныза ҹаваб вермәз.


Q=11	C=5	SS=2	LS=5	PS=2	DC=0	LC=0	SD=0	BS=1	G0=24	G1=19	G2=12	DLID=az_RU	BODY=Валидејнләр өвладларына неҹә ҹинси тәрбијә верә биләрләр? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Испанија жест дили Кирибати Кореја жест дили Литва Лүксембург Малта Мексика жест дили Мјанма Нидерланд Норвеч Раратонга Самоа Соломон Адалары пиҹини Украјна Фарер Филиппин жест дили Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара ассам африкаанс башгырд бислама болгар гырғыз еве ермәни естон зулу ибан ибо иврит илок инҝилис исланд испан италјан кабовердиану каталан качин кечуа (Боливија) кикујју кинјаруанда кичуа (Имбабура) кореја коса кјангонде лингала луганда малагаси малај малајалам маҹар монгол море ндау нзема нјунгве осетин пангасинан папјаменто (Аруба) папјаменто (Күрасао) полјак португал португал (португал) румын рус рус жест дили себуан сепеди серб серб (латын) сесуто (Лесото) сетсвана сидамо сингал словак словен суаһили сунда тагалог таи тамил татар телугу тетум (Дили) тигре тсонга тумбука түрк түркмән уичи урду фарс фин франсыз хорват чавакано чех читонга чичева шона јапон јоруба јунан ҝүрҹү Һаити креолу һилигајнон әрәб\nУшаға ҹинси тәрбијәни ким вермәлидир? Мүгәддәс Китабдан ҝөрүндүјү кими, Аллаһ бу мәсулијјәти валидејнләрин үзәринә гојуб. Ашағыда ҝәтирилән мәсләһәтләр чох валидејнләрин ишинә јарајыб:\nЧәкинмәјин. Мүгәддәс Китабда ҹинси јахынлыг вә ҹинсијјәт органлары һагда ачыг данышылыр. Аллаһ Исраил халгына бу кими мәсәләләри ушагларына баша салмағы тапшырмышды (Ганунун тәкрары 31:12; Левилиләр 15:2, 16—19). Ушағынызла бу һагда һөрмәтҹил тәрздә данышын. Ушагда ҹинсијјәт органларынын вә ҹинси јахынлығын ајыб бир шеј олдуғу тәәссүратыны јарадаҹаг сөзләр ишләтмәјин.\nЈаваш-јаваш өјрәдин. Ушағын ҹинси јетишкәнлик дөврүнү ҝөзләјиб һәр шеји бирдәфәјә ачыб данышмаг әвәзинә, јахшы оларды ки, она баша дүшәҹәји шејләри јаваш-јаваш ачыглајасыныз (1 Коринфлиләрә 13:11).\nӨвладларыныза әхлаг дәјәрләрини ашылајын. Ола билсин, мәктәбдә ушаға аздан-чохдан ҹинси мәсәләләр барәдә өјрәдирләр. Амма Аллаһ валидејнләрин өз ушагларына јалныз анатомијаны өјрәтмәсини јох, әхлаг дәјәрләрини, јәни бу мәсәләдә нәјин дүзҝүн олуб-олмадығыны ашыламасыны истәјир (Сүлејманын мәсәлләри 5:1—23).\nУшағыныза гулаг асын. Өвладыныз ҝәлиб сиздән ҹинси мәсәләләр барәдә нәсә сорушанда сәрт реаксија ҝөстәрмәк вә ја ону данламаг лазым дејил. Әксинә, ешитмәјә һазыр олун, данышмаға тәләсмәјин (Јагуб 1:19).\nӨвладларынызы позғун инсанлардан горујун\nУшағынызы өзүнү позғун инсанлардан горумағы өјрәдин\nӘтрафлы мәлумат топлајын. Ушаглары позан инсанларын тактикалары һагда өјрәнин (Сүлејманын мәсәлләри 18:15; «Ҝәнҹләрин суаллары. Практики мәсләһәтләр» китабынын 1-ҹи ҹилдинин 32 фәслинә бахын).\nУшағынызын һәјаты илә даим вә јахындан марагланын. Ушағынызы етибар етмәдијиниз инсанын һимајәсинә бурахмајын вә јол вермәјин ки, о, «өзбашына» галсын (Сүлејманын мәсәлләри 29:15).\nИтаәткарлыға таразлы јанашмағы өјрәдин. Ушаглара валидејнләринә итаәт етмәји өјрәтмәк ваҹибдир (Колослулара 3:20). Анҹаг әҝәр өвладыныза бүтүн бөјүкләрә һәмишә итаәт етмәли олдуғуну дејирсинизсә, о, асанлыгла позғун инсанларын гурбанына чеврилә биләр. Мәсиһчи валидејнләр ушагларына баша салмалыдырлар ки, кимсә ондан Аллаһын хошуна ҝәлмәјән бир шеји етмәсини истәсә, буну етмәмәлидир (Һәвариләрин ишләри 5:29).\nӨзүнү мүдафиә етмәси үчүн бәзи үсуллары ушағынызла мәшг един. Кимсә ушағынызын јанында олмамағынызы фүрсәт билиб она зијан вурмаг истәјәндә нә етмәли олдуғуну она баша салын. Бу кими вәзијјәтләри мәшг етмәк ушағынызда әминлик јарада биләр. Нүмунә үчүн, о: «Чәк әлини! Мән һәр шеји дејәҹәјәм!» — дејиб дәрһал орадан гача биләр. Ушаглар унутган олурлар, буна ҝөрә дә буну тез-тез онлара хатырладын (Ганунун тәкрары 6:7).\nӨвладынызы ҹинси јеткинлик дөврүнә һазырлајын


Q=0	C=0	SS=0	LS=0	PS=0	DC=0	LC=0	SD=0	BS=1	G0=19	G1=14	G2=5	DLID=az_RU	BODY=Nur-az.com - АЛЛАҺЫН БИЗИМ ИБАДӘТИМИЗӘ ЕҺТИЈАҸЫ ВАРМЫ?\nАЛЛАҺЫН БИЗИМ ИБАДӘТИМИЗӘ ЕҺТИЈАҸЫ ВАРМЫ?\nАллаһын разылығы вә гәзәби дә инсанын разылыг вә гәзәбиндән фәргләнир\n“Аллаһ инсаны ибадәт үчүн јарадыб” дедикдә нә нәзәрдә тутулур? Инсанларын ибадәтинә, сәҹдәсинә Аллаһын еһтијаҹымы вар? Инсан өзүнә гаршы еһтирам ҝөрәндә гәлби ачылыр. Ҝөрән Аллаһ да еһтирама мөһтаҹдырмы?\nБүтүн бу суаллар Аллаһы таныјан инсан үчүн өз гәнаәтбәхш ҹавабыны тапмышдыр. Аллаһ мүтләг камал саһиби вә мүтләг еһтијаҹсыздыр. Инсанын јарадылмасы вә ибадәт едиб-етмәмәси Аллаһа бир шеј артырыб-әскилтмир. Тәнһалыгдан әзијјәт чәкмәк нагис вүҹуда хас сифәт олдуғундан јаранышы Аллаһын тәнһалығы илә дә әлагәләндирмәк олмаз. Һәзрәт Әли (ә) “Нәһҹүл-бәлағә”дә бујурур: “Аллаһ мәхлугу онун ибадәтиндән еһтијаҹсыз, итаәтсизлијиндән аманда олдуғу һалда јаратды.”\nАллаһ инсанын ибадәтиндән ләззәт алмадығы кими, онун үсјанындан да әзијјәт чәкмир. Аллаһытаныма бәһсләриндә охујуруг ки Аллаһын сифәтләри өзүнәмәхсусдур. Јәни әҝәр ејни бир сифәт Аллаһда вә инсанда варса бу сифәтләр арасында фәрг вардыр. Мәсәлән, Аллаһын елми инсанын елминдән фәргләнир. Инсанын елми “һүсули”, јәни өјрәнмәклә әлдә едилмишдир. Амма Аллаһын елми “һүзури”дир, јәни Аллаһ затән алимдир. Инсанын гүдрәти, ҝүҹү инкишаф етмиш әзәләләрдән ибарәтдирсә, ҹисм олмајан Аллаһын гүдрәти тамам башга мәзмундадыр.\nАллаһын разылығы вә гәзәби дә инсанын разылыг вә гәзәбиндән фәргләнир. Әҝәр инсан разы галанда шадланырса, Аллаһ шадланмаг һалындан чох узагдыр. “Әрәфә” дуасында охујуруг: “Пәрвәрдиҝара, Сәнин ризајәтин мүгәддәсдир вә һеч бир сәбәбә бағлы дејил. Белә дејил ки, әввәл Сәнин ризајәтин мөвҹуд олмајыб, Сән ону сонрадан хәлг етмишсән, о ки, галды мән Сәнин ризајәтинә сәбәб олум.” Аллаһын гәзәби дә беләдир. Бу гәзәб онун һалыны дәјишмир. Аллаһ үчүн һал дәјишмәси гејримүмкүн олдуғундан инсан бу һалы дәјишмәкдә аҹиздир.